title: অ্যাসাসিন'স ক্রিড

text: আস্যাসিন'স ক্রিড একটি অ্যাকশন-অ্যাডভেঞ্চার ভিডিও গেম সিরিজ যার মধ্যে মোট ৯ টি প্রধান গেম ও কিছু আনুষঙ্গিক উপাদান রয়েছে। গেমগুলো প্লেস্টেশন ৩, প্লেস্টেশন ৪, এক্সবক্স ৩৬০, এক্সবক্স ওয়ান, মাইক্রোসফট উইন্ডোজ, ম্যাক ওএস, নিন্টেন্ডো ডিএস, প্লেস্টেশন পোর্টেবল, প্লেস্টেশন ভাইটা, আইওএস, এইচপি ওয়েবওএস, অ্যানড্রয়েড, নোকিয়া সিমবিয়ান উইন্ডোজ ফোন, উই ইউ প্রভৃতি প্লাটফর্মের জন্য প্রকাশিত হয়েছে।


title: অ্যাসাসিন'স ক্রিড

text: গেমগুলো বাস্তব দুনিয়ার কাল্পনিক ইতিহাসের উপর ভিত্তি করে নির্মিত হয়েছে। এখানে অ্যাসাসিন এবং টেমপ্লারদের মধ্যে যুদ্ধ দেখানো হয়েছে,যেখানে অ্যাসাসিনরা স্বেচ্ছায় শান্তির জন্য যুদ্ধ করে,আর টেমপ্লাররা ক্ষমতার মাধ্যমে শান্তি প্রতিষ্ঠা করতে চায়। ফ্র্যাঞ্চাইজিটি প্রধান গেমগুলোর একক খেলোয়াড়ের সংস্করণ ইউবিসফট মন্ট্রিল এবং বহু খেলোয়াড়ের সংস্করণ ইউবিসফট অ্যানেসি-তে নির্মিত হয়েছে। সিরিজটি জনসাধারণ এবং সমালোচকদের প্রশংসা লাভ করেছে। এপ্রিল ২০১৪ সাল পর্যন্ত সিরিজের ৭৩ মিলিয়ন কপি বিক্রি হয়েছে যা একে ইউবিসফটের সবচেয়ে ব্যবসাসফল সিরিজে পরিণত করেছে। সিরিজটি স্লোভানীয় লেখক ভ্লাদিমির বারতোলের উপন্যাস আলামুত থেকে অণুপ্রাণিত হয়েছে।


title: সামসুল হক

text: শহীদ সামসুল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।


title: সামসুল হক

text: সামসুল হকের জন্ম ব্রাহ্মণবাড়িয়া জেলার কসবা উপজেলার বাইদর ইউনিয়নের হাতুড়াবাড়ী গ্রামে। তিনি অবিবাহিত ছিলেন। সাত ভাই ও দুই বোনের মধ্যে সবার বড় ছিলেন সামসুল হক। তাঁর বাবার নাম আবদুর রাজ্জাক এবং মায়ের নাম চন্দ্র বানু।


title: সামসুল হক

text: ইপিআরে চাকরি করতেন সামসুল হক। কর্মরত ছিলেন সিলেট ইপিআর হেডকোয়ার্টার্সের অধীনে। ১৯৭১ সালে মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধে অংশ নেওয়ার পর যুদ্ধ করেন ২ নম্বর সেক্টরের গঙ্গাসাগর সাব-সেক্টর এলাকায়। লতুয়ামুড়া-চন্দ্রপুর যুদ্ধে তিনি শহীদ হন তিনি।


title: সামসুল হক

text: ব্রাহ্মণবাড়িয়া জেলার কসবা রেলস্টেশনের পাঁচ কিলোমিটার উত্তরে চন্দ্রপুর। ১৮ নভেম্বর মিত্রবাহিনীর একজন ব্রিগেডিয়ার জেনারেল গঙ্গাসাগর সাব-সেক্টরের অধিনায়ক আইনউদ্দিনকে (বীর প্রতীক) বলেন, তাঁরা যৌথভাবে চন্দ্রপুর-লতুয়ামুড়ায় আক্রমণ করতে চান। সেখানে ছিল পাকিস্তানি সেনাবাহিনীর শক্ত একটি ঘাঁটি। কিন্তু মিত্রবাহিনীর এই আক্রমণের পরিকল্পনা মুক্তিবাহিনীর গঙ্গাসাগর সাব-সেক্টরের অধিনায়কের মনঃপূত ছিল না। কারণ, চন্দ্রপুর গ্রামের সঙ্গেই লতুয়ামুড়া পাহাড়। পাহাড়ে আছে পাকিস্তানি সেনাদের সুরক্ষিত অবস্থান। চন্দ্রপুরে আক্রমণ করলে পাকিস্তানি সেনারা সহজেই মুক্তিযোদ্ধাদের ক্ষতি করতে পারবে। কিন্তু মিত্রবাহিনীর ব্রিগেডিয়ার তাঁর এ যুক্তি মানতে রাজি ছিলেন না। এই অবস্থায় আইনউদ্দিন তাঁকে অনুরোধ করেন, মুক্তিযোদ্ধা যতজন যাবেন, ততজন মিত্রবাহিনীর সেনাও আক্রমণে যাবেন। ব্রিগেডিয়ার এই অনুরোধ মেনে নেন। পরিকল্পনা অনুযায়ী ২২ নভেম্বর মিত্র ও মুক্তিবাহিনী যৌথভাবে পাকিস্তানি অবস্থানে আক্রমণ করে। মুক্তিবাহিনীর একটি দলে ছিলেন সামসুল হক। চন্দ্রপুরে সেদিন ভয়াবহ ও রক্তক্ষয়ী যুদ্ধ হয়। যুদ্ধে মিত্রবাহিনীর একজন মেজর, তিনজন জুনিয়র কমিশন অফিসারসহ ৪৫ জন এবং মুক্তিবাহিনীর লেফটেন্যান্ট খন্দকার আবদুল আজিজসহ ২২-২৩ জন শহীদ হন। আহত হন ৩৫ জন। সারা রাত ধরে যুদ্ধে চলে। একপর্যায়ে পাকিস্তানি সেনারা সেখান থেকে পিছু হটে যায়। মুক্তি ও মিত্রবাহিনী চন্দ্রপুর দখল করে। কিন্তু বেশিক্ষণ এই অবস্থান তাঁদের পক্ষে ধরে রাখা সম্ভব হয়নি। কয়েক ঘণ্টা পর পাকিস্তানি সেনারা আবার প্রচণ্ড আক্রমণ চালিয়ে চন্দ্রপুর-লতুয়ামুড়া দখল করে নেয়। ২৩ নভেম্বর বিকেলে মুক্তিযোদ্ধাদের একটি দল আহত ও শহীদ মুক্তিযোদ্ধাদের লাশ উদ্ধারের জন্য চন্দ্রপুরে যান। কিন্তু তাঁদের কয়েকজন পাকিস্তানিদের আক্রমণে শহীদ হন। ওই দলের সদস্যরা মাত্র আটজনের লাশ উদ্ধারে সক্ষম হন। পাকিস্তানি সেনারা যুদ্ধক্ষেত্রে পড়ে থাকা আহত মুক্তিযোদ্ধাদের খুঁজে খুঁজে হত্যা করে। চন্দ্রপুরের যুদ্ধে মুক্তিযোদ্ধারা সাহসিকতা ও বীরত্বের সঙ্গে যুদ্ধ করেও ব্যাপক ক্ষয়ক্ষতির মুখে পড়েন। এ যুদ্ধের পর তাঁদের মনোবলে বড় রকমের চিড় ধরে। কারণ, এত মুক্তিযোদ্ধা একসঙ্গে ২ নম্বর সেক্টরের কোনো রণাঙ্গনে শহীদ হননি।


title: শাহজাহান সিদ্দিকী

text: শাহজাহান সিদ্দিকী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: শাহজাহান সিদ্দিকী

text: শাহজাহান সিদ্দিকীর বাড়ি ব্রাহ্মণবাড়িয়া জেলার নবীনগর উপজেলার সাতমোড়া গ্রামে। ১৯৭১ সালে শাহজাহান সিদ্দিকী ঢাকা বিশ্ববিদ্যালয়ের স্নাতক শেষ বর্ষের ছাত্র ছিলেন। মুক্তিযুদ্ধ শুরু হলে তিনি প্রথমে নিজ এলাকায় যান। পরে ভারতে যান। মে মাস থেকে তাঁদের প্রশিক্ষণ শুরু হয়। তিনি পরে আরও কয়েকটি স্থানে সফলতার সঙ্গে অপারেশন করেন।


title: শাহজাহান সিদ্দিকী

text: স্বাধীনতার পর সরকারি চাকরি করেছেন শাহাজাহান সিদ্দিকী। ২০০৭ সালে বাংলাদেশ সরকারের সচিব হিসেবে অবসর নেন।


title: শাহজাহান সিদ্দিকী

text: ১৯৭১ সালের ১৬ আগস্ট শেষ রাতে ঢাকা-চট্টগ্রাম মহাসড়কে কুমিল্লা জেলার অন্তর্গত দাউদকান্দি ফেরিঘাট, মেঘনা নদীতে নির্মিত হয়েছে সেতু উড়িয়ে দেয়ার অভিযানে অংশ নেন আটজন নৌকমান্ডো। তাঁদের দলনেতা ছিলেন শাহজাহান সিদ্দিকী। তাঁরা ভারত থেকে এসে আশ্রয় নিয়েছিলেন দাউদকান্দির বন্ধরামপুর গ্রামে। প্রত্যেক কমান্ডোর সঙ্গে একটি করে স্টেনগান, লিমপেট মাইন, ছুরি ও জোড়া ফিনস। নির্ধারিত দিন রেডিওর গানের মাধ্যমে সিগন্যাল পেয়ে শাহজাহান সিদ্দিকী অপারেশনের প্রস্তুতি শুরু করলেন। ১৬ আগস্ট সন্ধ্যায় নৌকমান্ডোরা খেয়েদেয়ে একটি ছইওয়ালা নৌকায় করে রওনা হলেন দাউদকান্দির ফেরিঘাটের উদ্দেশে। দূরত্ব প্রায় আট-নয় কিলোমিটার। চারদিক অন্ধকার। ধানখেতের মধ্য দিয়ে চলছে তাঁদের নৌকা; ধানখেতে পাতা নড়ার শব্দ, মাঝেমধ্যে ঝিঁঝি পোকার ক্ষীণ আওয়াজ; আর কোনো শব্দ নেই। ফেরিঘাট থেকে দেড়-দুই কিলোমিটার দূরত্বে এসে ছইওয়ালা নৌকা রেখে তাঁরা উঠলেন খোলা নৌকায়। ওখান থেকে ফেরিঘাটে পৌঁছাতে তাঁদের সময় লাগে ২০-২৫ মিনিট। ফেরিঘাটে প্রহরায় পাকিস্তানি সেনা আর তাদের সহযোগীরা। পাশেই তাদের ক্যাম্প। নৌ কমান্ডো শাহজাহান সিদ্দিকী ও তাঁর সহযোদ্ধারা পাকিস্তানিদের চোখ ফাঁকি দিয়ে লিমপেট মাইন লাগালেন দুটি ফেরি আর পন্টুনে। তারপর সাঁতার কেটে রওনা হলেন স্রোতের উজানে, নদীর উত্তর দিকে পূর্ব পাড়ে। নৌ কমান্ডোরা ছইওয়ালা নৌকার কাছে যখন পৌঁছালেন, তখন রাত আনুমানিক দুইটা ৪০ মিনিট। এর একটু পর শুরু হলো একের পর এক বিস্ফোরণ। শেষ রাতের নিস্তব্ধতা খানখান করে ফেরিঘাট ও আশপাশের তিন-চার কিলোমিটার এলাকা প্রকম্পিত। নদীর জল ও দুই পাড় কাঁপিয়ে বিকট শব্দে বিস্ফোরিত হলো নয়টি লিমপেট মাইন। ফেরিঘাটে প্রহরারত পাকিস্তানি সেনা ও তাদের সহযোগীদের মধ্যে হুড়োহুড়ি আর ছোটাছুটি। এরপর একটানা গোলাগুলি।


title: দেবিকা রাণী

text: দেবিকা রাণী চৌধুরী (৩০ মার্চ ১৯০৮ – ৯ মার্চ ১৯৯৪), যিনি সচরাচর দেবিকা রাণী নামে পরিচিত, বিংশ শতাব্দীর ত্রিশের দশক হতে চল্লিশের দশক পর্যন্ত ভারতীয় চলচ্চিত্রে অভিনয় করেন।


title: দেবিকা রাণী

text: দেবিকা রাণীর বাল্যকাল কাটে যুক্তরাজ্যে যেখানে তিনি বোর্ডিং স্কুলে পড়াশুনা করতেন। ১৯২৮ সালে তার সঙ্গে ভারতীয় চলচ্চিত্র প্রযোজক হিমাংশু রায়ের পরিচয় ঘটে, যিনি তাঁকে তাঁর প্রযোজনা দলে সামিল হতে অনুরোধ করেন। ১৯২৯ খ্রিস্টাব্দে দেবিকা হিমাংশু রায়ের প্রযোজিত প্রপঞ্চ পাশ চলচ্চিত্রে পোশাক ডিজাইন এবং শিল্প নির্দেশনার কাজ করেন। ১৯২৯ সালে তাঁরা বিবাহ করে জার্মানি যান, সেখানে বার্লিনের ইউএফএ স্টুডিওজে দেবিকা রাণী চলচ্চিত্র নির্মাণের বিভিন্ন বিষয় শেখেন। এরপর হিমাংশু রায় ১৯৩৩ সালে তাকে কর্ম চলচ্চিত্রে অভিনয় করার সুযোগ দেন এবং তার অভিনয় সাফল্য পায়। ১৯৩৪ সালে দেশে ফিরে হিমাংশু রায় বম্বে টকিজ নামে স্টুডিও প্রতিষ্ঠা করেন এবং পরবর্তী ৫-৬ বছর কয়েকটি ব্যবসাসফল চলচ্চিত্র নির্মাণ করেন। দেবিকা রাণী এই ছায়াছবিগুলোতে প্রধান ভূমিকায় অভিনয় করেন।


title: দেবিকা রাণী

text: ১৯৪০ খ্রিস্টাব্দে হিমাংশু রায়ের মৃত্যুর পর দেবিকা রাণী স্টুডিওর কর্তৃত্ব নিজ হাতে নেন এবং অশোক কুমার ও শশধর মুখোপাধ্যায়ের সঙ্গে যৌথ ভাবে বিভিন্ন চলচ্চিত্র প্রযোজনা করেন। এই চলচ্চিত্রগুলি বাণিকজ্যিক সাফল্য লাভ না করায় দেবিকা চলচ্চিত্র শিল্প থেকে সরে আসেন। ১৯৪৫ খ্রিস্টাব্দে তিনি স্বেতোস্লাভ রোয়েরিখ নামক এক রুশ চিত্রকরকে বিবাহ করেন এবং ব্যাঙ্গালোর শহরে একটি প্রাসাদোপম বাড়িতে শেষ জীবন অতিবাহিত করেন।


title: দেবিকা রাণী

text: দেবিকা রাণী ১৯০৮ খ্রিস্টাব্দের ৩০শে মার্চ ব্রিটিশ ভারতের মাদ্রাজ প্রেসিডেন্সির ওয়াল্টেয়ার নামক স্থানে এক অত্যন্ত সমৃদ্ধিশালী ও শিক্ষিত বাঙ্গালী পরিবারে জন্মগ্রহণ করেন। তাঁর পিতামহ রাজশাহী জেলার পাবনার জমিদার ছিলেন। দেবিকার পিতা কর্নেল মন্মথ নাথ চৌধুরী ছিলেন মাদ্রাজ প্রেসিডেন্সির প্রথম ভারতীয় সার্জন-জেনারেল। তাঁর তিন পিতৃব্য আশুতোষ চৌধুরী ছিলেন কলকাতা উচ্চ আদালতের প্রধান বিচারপতি, যোগেশ চন্দ্র চৌধুরী ছিলেন কলকাতা শহরের বিশিষ্ট আইনজীবি এবং প্রমথ চৌধুরী ছিলেন একজন বিখ্যাত বাঙালি লেখক।


title: দেবিকা রাণী

text: দেবিকা রাণী নোবেল পুরস্কার বিজয়ী রবীন্দ্রনাথ ঠাকুরের আত্মীয় ছিলেন। দেবিকারানীর মা লীলা চৌধুরীর মাতামহী সৌদামিনী দেবী (গঙ্গোপাধ্যায়) ছিলেন রবীন্দ্রনাথ ঠাকুরের বড়দিদি।


title: দেবিকা রাণী

text: নয় বছর বয়সে দেবিকা এবং তার ভাইকে ইংল্যান্ডের বোর্ডিং স্কুলে পাঠানো হয়। তাঁদের পিতা ইংরেজি পাবলিক স্কুলে শিক্ষালাভ করে তৎকালীন ঔপনিবেশিক যুগে উন্নতিলাভ করেছিলেন, তাই তিনি তাঁর সন্তানদের যতটা সম্ভব ইউরোপীয় হিসাবে গড়ে তুলতে চেয়েছিলেন। সেই কারণে দেবিকার শৈশবের বেশিরভাগ ইংল্যান্ডে অতিবাহিত হয় এবং সেই সময় তাঁর পিতা-মাতার সঙ্গে তাঁর সামান্যই যোগাযোগ ছিল।


title: দেবিকা রাণী

text: দেবিকা ১৯২০ দশকের শুরুতে তার স্কুলজীবন শেষ হলে ভারতে তাঁর পিতা-মাতার নিকট ফিরে আসার সমিয় উপস্থিত হয়। কিন্তু এই প্রত্যাবর্তনকে যতটা সম্ভব বিলম্ব করতে তিনি লন্ডনের রয়্যাল অ্যাকাডেমি অব ড্রামাটিক আর্ট ও রয়্যাল অ্যাকাডেমি অব মিউজিক নামক সুইটি প্রতিষ্ঠানে অভিনয় ও সঙ্গীত শিক্ষার উদ্দেশ্যে ভর্তি হন। তাঁর পরিবাবের জন্য অর্থ কোন সমস্যা ছিল না। তাই এই শিক্ষাক্রম শেষে তিনি বস্ত্র নকশার শিক্ষার জন্য ভর্তি হন এবং এলিজাবেথ আর্ডেনের নিকট শিক্ষানবিশ হিসাবে কাজ করেন। এই পর, তিনি থিয়েটার সেট এবং পোশাক একটি ডিজাইনার হিসেবে কাজ করার পরিকল্পনা করঅলেও তা ফলশ্রুত হয়নি।


title: দেবিকা রাণী

text: ১৯২৮ খ্রিস্টাব্দে কুড়ি বছর বয়সী দেবিকার সঙ্গে তাঁর চেয়ে ষোল বছরের বড় হিমাংশু রায়ের সাক্ষাৎ ঘটে। একজন ভারতীয় আইনজীবি হিসেবে জীবন শুরু করলেও হিমাংশু চলচ্চিত্র নির্মাণকে পেশা হিসেবে বেছে নিয়েছিলেন। এই সময় হিমাংশু লন্ডন শহরে তাঁর প্রপঞ্চ পাশ চলচ্চিত্র নির্মাণের কাজে ব্যস্ত ছিলেন দেবিকার দক্ষতায় মুগ্ধ হিমাংশু তাঁকে এই চলচ্চিত্রের প্রযোজনা দলে আমন্ত্রণ জানান। দেবিকা এই অনুরোধ রাখেন এবং পোশাক ডিজাইন এবং শিল্প নির্দেশনার কাজে সহায়তা করার জন্য হিমাংশুর সাথে ভারতের উদ্দেশ্যে রওনা হন। চলচ্চিত্র নির্মাণের পরে তাঁরা জার্মানি যান, যেখানে দেবিকা ফ্রিৎজ ল্যাং প্রমুখ জার্মান চলচ্চিত্র শিল্পীদের নিকট চলচ্চিত্র নির্মাণ সম্বন্ধে শিক্ষালাভ করেন। তাঁদের দ্বারা অনুপ্রাণিত হয়ে দেবিকা বার্লিনের ইউএফএ স্টুডিওজে চলচ্চিত্র নির্মাণের শিক্ষাক্রমে ভর্তি হন।, যেখানে তিনি চলচ্চিত্র নির্মাণের সাথে সাথে অভিনয়ের শিক্ষাও লাভ করেন।


title: দেবিকা রাণী

text: ১৯২৯ খ্রিস্টাব্দে প্রপঞ্চ পাশ মুক্তিলাভের পর দেবিকা রাণী ও হিমাংশু রায় বিবাহবন্ধনে আবদ্ধ হন। এই সময় তাঁরা দুইজন একসঙ্গে অভিনয় করতেন, যার জন্য তাঁরা সুইজারল্যান্ড ও স্ক্যান্ডিনেভিয় দেশগুলিতে বহু সম্মান ও পুরস্কার লাভ করেন। এই সময় দেবিকা অস্ট্রিয় নাট্য পরিচালক ম্যাক্স রাইনহার্টের নিকটেও প্রশিক্ষণ লাভ করেন।


title: দেবিকা রাণী

text: দেবিকা এবং হিমাংশু ১৯৩৩ সালে জার্মানি থেকে ভারতে চলে আসেন এবং হিমাংশু কর্ম নামে একটি চলচ্চিত্র নির্মাণ করেন। এটি ছিল তাঁর প্রথম সবাক চলচ্চিত্র এবং তাঁর আগের চলচ্চিত্রগুলির মতো এই চলচ্চিত্রটিও ভারত, জার্মানি এবং যুক্তরাজ্যের নাগরিকদের সম্মিলিত প্রচেষ্টায় প্রযোজিত হয়। এই চলচ্চিত্রে হিমাংশু মুখ্য ভূমিকায় অভিনয় করেন। তিনি দেবিকাকে এই চলচ্চিত্রে মুখ্য নারী চরিত্রে অভিনয় করার সুযোগ করে দেন। কর্ম একজন ভারতীয় দ্বারা নির্মিত প্রথম ইংরেজি ভাষার চলচ্চিত্র এবং প্রথমদিকের চুম্বন দৃশ্যসম্বলিত ভারতীয় চলচ্চিত্রের একটি। এই চলচ্চিত্রে হিমাংশু এবং দেবিকার চুম্বন প্রায় চার মিনিট ধরে দৃশ্যায়িত করা হয়, এবং ২০১৪ সালের হিসাব মতো দীর্ঘ আশি বছর পরেও ভারতীয় চলচ্চিত্রে দীর্ঘতম চুম্বন দৃশ্যের রেকর্ড এই চলচ্চিত্রের কুক্ষিগত। দেবিকা রাণী এই চলচ্চিত্রে হিন্দি ও ইংরেজিতে একটি দোভাষী গান গেয়েছেন, যা বলিউডের প্রথম ইংরেজি গান হিসেবে মনে করা হয়।


title: দেবিকা রাণী

text: হিন্দি ও ইংরেজি ভাষায় নির্মিত চলচ্চিত্রটি ১৯৩৩ সালের মে মাসে লন্ডনে প্রথম দেখানো হয়। উইন্ডসর এ রয়েল পরিবারের জন্য একটি বিশেষ পরিবেশনার পাশাপাশি, এই ছবিটি সমগ্র ইউরোপে সমাদৃত হয়। লন্ডনের সংবাদমাধ্যম দেবিকার অভিনয়ের প্রশংসা করায় তিনি আন্তর্জাতিক খ্যাত লাভ করেন। দ্য ডেইলি টেলিগ্রাফ পত্রিকায় এক সমালোচক দেবিকা রাণীর "সৌন্দর্য" এবং "কমনীয়তা" উল্লেখ করে তাকে প্রথম শ্রেণীর উদীয়মান তারকা আখ্যা দেন। ১৯৩৩ সালে বিবিসি ব্রিটেনে তাদের প্রথম টেলিভিশনে সম্প্রচারের অভিনয় করার জন্য দেবিকাকে আমন্ত্রণ জানায়। তিনি ভারতে বিবিসির শর্ট ওয়েভ রেডিও সম্প্রচারও উদ্বোধন করেন ইংল্যান্ডে সাফল্য সত্ত্বেও ১৯৩৪ সালে ভারতে "নাগিন কি রাগিণী" নামে হিন্দিতে মুক্তিপ্রাপ্ত চলচ্চিত্রটি ভারতীয় দর্শকদের আকৃষ্ট করতে পারেনি। যাইহোক, এটি সমালচকদের দৃষ্টি আকৃষ্ট করে যা পরবর্তীতে তাকে ভারতীয় চলচ্চিত্রে অন্যতম প্রধান নায়িকার আসনে বসায়।


title: দেবিকা রাণী

text: ১৯৩৪ খ্রিস্টাব্দে দেবিকা রাণী ও হিমাংশু রায় ভারতে ফিরে আসেন। হিমাংশু পরিচালক ফ্রাঞ্জ ওস্টেন ও বাঙালি নাট্যকার নিরঞ্জন পালের সঙ্গে মিলিত ভাবে বম্বে টকিজ নামক একটি চলচ্চিত্র স্টুডিও নির্মাণ করেন। বম্বে টকিজ যখন শুরু হয়, তখন এটি ভারতের সবচেয়ে উন্নত স্টুডিও হিসেবে পরিগণিত হত। এই স্টুডিও থেকে অশোক কুমার, দিলীপ কুমার, রাজ কাপুর, মধুবালা, লীলা চিটনিস, মুমতাজের মতো বিখ্যাত অভিনেতাদের চলচ্চিত্রে অভিনয়ের সুযোগ করে দেয়। ১৯৩৫ খ্রিস্টাব্দে এই স্টুডিও থেকে মুক্তিপ্রাপ্ত প্রথম চলচ্চিত্র জওয়ানি কি হাওয়াতে দেবিকা রাণী ও নজম-উল-হাসান অভিনয় করেন।


title: দেবিকা রাণী

text: বম্বে টকিজের পরবর্তী চলচ্চিত্র জীবন নাইয়ার অভিনয়ের সময় দেবিকা রাণীর সঙ্গে সহ-অভিনেতা নজম-উল-হাসানের প্রণয়-ঘটিত সম্পর্ক তৈরী হয় এবং তাঁরা দুইজনে পালিয়ে যান। এই ঘটনায় বিধ্বস্ত হিমাংশু চলচ্চিত্রটির নির্মাণ মাঝপথে বন্ধ করতে বাধ্য হন এবং এতে স্টুডিও ব্যাপক আর্থিক ক্ষয়ক্ষতির সম্মুখীন হয়। স্টুডিওর সহকারী শব্দ-প্রকৌশলী শশধর মুখোপাধ্যায় দেবিকা রাণীর সঙ্গে যোগাযোগ করে তাঁকে তাঁর স্বামী হিমাংশুর কাছে ফিরিয়ে আনেন। কিন্তু এরপর দেবিকা রাণীর সঙ্গে তাঁর স্বামীর সম্পর্ক আর স্বাভাবিক হয়নি। দেবিকা চলচ্চিত্রে অভিনয়ের সুবাদে পৃথক ভাবে অর্থের দাবী জানান, যা হিমাংশু মেনে নেন। নতুন করে অভিনয় করালে বেশি অর্থ খরচ হবে জেনেও হিমাংশু নায়কের চরিত্রে নজম-উল-হাসানের পরিবর্তে শশধর মুখোপাধ্যায়ের শ্যালক অশোক কুমারকে সুযোগ করে দেন। নজম-উল-হাসানকে স্টুডিও থেকে বরখাস্ত করা হয়। অন্য কোন স্টুডিও তাঁকে অভিনয়ের সুযোগ না দেওয়ায় নজম-উল-হাসানের কর্মজীবন সম্পূর্ণ শেষ হয়ে যায়।


title: দেবিকা রাণী

text: বম্বে টকিজ স্টুডিওএ পরবর্তী অছুত কন্যা নামক চলচ্চিত্রে দেবিকা রাণী ও অশোক কুমার মুখ্য ভূমিকায় অভিন্য করেন। একজন অচ্ছুত মহিলার ভূমিকায় দেবিকা্র সঙ্গে ব্রাহ্মণের অভিনয়ে অশোকের প্রেমের কাহিনী নিয়ে নির্মিত এই চলচ্চিত্র ভারতের জাতপাতপ্রথাকে সরাসরি বিরুদ্ধতার সম্মুখীন করে। যদিও ধনী পরিবারে বড় হয়ে ওঠা দেবিকা রাণীর পক্ষে একজন অচ্ছুত মহিলার চরিত্রে অভিনয় মানানসই ছিল না, তাহলেও অশোক কুমারের সাথে তাঁর জুটি এত জনপ্রিয় হয়, যে তাঁরা একসঙ্গে দশটি চলচ্চিত্রে মুখ্য ভূমিকায় অভিনয় করেন। ১৯৩৭ খ্রিস্টাব্দে "জীবন প্রভাত" নামক চলচ্চিত্রে দেবিকা রাণী একজন ব্রাহ্মণ মহিলার ভূমিকায় অভিনয় করেন, বিপরীতে অশোক কুমার একজন অচ্ছুতের ভূমিকায় অভিনয় করেন। ১৯৩৭ খ্রিস্টাব্দে মুক্তিপ্রাপ্ত ও রোমিও অ্যান্ড জুলিয়েটের ওপর ভিত্তি করে নির্মিত "ইজ্জত" নামক চলচ্চিত্রটি মারাঠা দুইটি শত্রু গোষ্ঠীর দুই নারী-পুরুষের প্রেমকাহিনীকে উপজীব্য করে নির্মিত হয়। পরের বছর মুক্তিপ্রাপ্ত "নির্মলা" নামক চলচ্চিত্রে দেবিকা একজন সন্তানহীনা মহিলার ভূমিকায় ও "বচন" নামক চলচ্চিত্রে একজন রাজপুত রাজকন্যার ভূমিকায় অভিনয় করেন। একজন অনাথ মেয়ে ও একজন গ্রামীণ চিকিৎসকের প্রণয়ের কাহিনীর ওপর ভিত্তি করে ১৯৩৯ খ্রিস্টাব্দে তাঁর একমাত্র চলচ্চিত্র "দুর্গা" মুক্তিলাভ করে।


title: দেবিকা রাণী

text: ১৯৪০ খ্রিস্টাব্দে হিমাংশু রায় মৃত্যুবরণ করলে দেবিকা রাণী ও শশধর মুখোপাধ্যায় স্টুডিওর দায়িত্ব গ্রহণ করেন। ১৯৪১ খ্রিস্টাব্দে দেবিকা অনজান নামক একটি চলচ্চিত্র প্রযোজনা করেন ও অশোক কুমারের বিপরীতে অভিনয় করেন। পরবর্তী বছরগুলিতে তিনি বসন্ত ও কিসমত নামক দুটি বাণিজ্যিকভাবে সফল চলচ্চিত্র প্রযোজনা করেন। ব্রিটিশ বিরোধী বার্তা থাকায় কিসমত তৎকালীন ব্রিটিশ ভারতে ব্যাপক জনপ্রিয়তা লাভ করে। ১৯৪৩ খ্রিস্টাব্দে দেবিকা হমারি বাত চলচ্চিত্রে শেষ বারের মত অভিনয় করেন। ১৯৪৪ খ্রিস্টাব্দে তাঁর প্রযোজিত জোয়ার ভাঁটা নামক চলচ্চিত্রে তিনি নবাগত দিলীপ কুমারকে সুযোগ দেন। এই সময় স্টুডিওর অভ্যন্তরীণ রাজনীতির কারণে অশোক কুমার ও শশধর মুখোপাধ্যায় বম্বে টকিজ স্টুডিও থেকে সরে এসে ফিল্মিস্তান নামক একটি নতুন স্টুডিও তৈরী করেন। এরপর দেবিকা চলচ্চিত্র জগৎ থেকে অবসর নেওয়ার সিদ্ধান্ত নেন।


title: দেবিকা রাণী

text: চলচ্চিত্র জগৎ থেকে অবসর নেওয়ার পর দেবিকা ১৯৪৫ খ্রিস্টাব্দে রুশ চিত্রশিল্পী স্বেতোস্লাভ রোয়েরিখকে বিবাহ করেন। বিবাহের পর তাঁরা মানালি শহরে বসবাস শুরু করেন। এই সময় দেবিকা বন্যপ্রাণ নিয়ে কয়েকটি তথ্যচিত্র নির্মাণ করেন। মানালি শহরে কয়েক বছর বসবাসের পর তাঁরা ব্যাঙ্গালোর শহরে বসবাস শুরু করেন, যেখানে শহরের প্রান্তে তাঁরা মাপের একটি বাড়ি বানিয়ে বাকি জীবন অতিবাহিত করেন। ১৯৯৪ খ্রিস্টাব্দের ৯ই মার্চ শ্বাসনালীর সংক্রমণের ফলে এই শহরেই দেবিকার মৃত্যু ঘটে। রাষ্ট্রীয় মর্যাদায় তাঁর মৃতদেহের সৎকার করা হয়।


title: দেবিকা রাণী

text: ১৯৫৮ খ্রিস্টাব্দে ভারত সরকার দেবিকা রাণীকে পদ্মশ্রী উপাধিতে ভূষিত করে। ১৯৬৯ খ্রিস্টাব্দে তিনি প্রথম দাদাসাহেব ফালকে পুরস্কার লাভ করেন। ১৯৯০ খ্রিস্টাব্দে সোভিয়েত রাশিয়া তাঁকে সোভিয়েত ল্যান্ড নেহরু পুরস্কার প্রদান করে। ২০১১ খ্রিস্টাব্দের ফেব্রুয়ারি মাসে ভারতের যোগাযোগ ও তথ্য প্রযুক্তি মন্ত্রক থেকে তাঁর সম্মানে একটি ডাকটিকিট চালু করে।


title: চন্দ্র বিভাজন

text:
চন্দ্র দ্বিখণ্ডন (, ()) হল ইসলামী ঐতিহাসিক বর্ণনানুসারে, ইসলামের নবী মুহাম্মদ কর্তৃক প্রদর্শিত একটি মু’যিজা বা অলৌকিক ক্ষমতা। নবুয়াতের পরবর্তী সময়ে মক্কায় থাকাকালীন নিজ বংশ কুরাইশের পৌত্তলিকদের অলৌকিকতা উপস্থাপনের প্রস্তাবে তিনি আল্লাহর নিকট চন্দ্র দ্বিখন্ডিতকরণের জন্য প্রার্থনা করেন। আল্লাহ এ প্রার্থনা কবুল করেন। অতঃপর মুহাম্মাদ (সা:) আঙ্গুল দিয়ে ইশারা করলে তৎক্ষণাৎ পূর্ণিমার চাঁদটি দ্বিখণ্ডিত হয়ে যায়। এই ঘটনাকে কেন্দ্র করে সূরা আল-ক্বামার বা “চন্দ্র” নামে একটি সূরা অবতীর্ণ হয় যার প্রথম দুই আয়াত উক্ত ঘটনাকে নির্দেশ করে:
"কেয়ামত আসন্ন, চন্দ্র বিদীর্ণ হয়েছে। তারা যদি কোন নিদর্শন দেখে তবে মুখ ফিরিয়ে নেয় এবং বলে, এটা তো চিরায়ত জাদু।"
মদীনায় হিযরাতের ৫ বৎসর পূর্বে মক্কার কাফির ও মুশরিকদের একদল নেতা একবার আল্লাহ’র রাসুল হযরত মুহাম্মাদ (সা.)'র কাছে আসে। তাদের মধ্যে আবু জেহেল, ওয়ালিদ বিন মুগিরাহ, আস ইবনে ওয়ায়েল, আস ইবনে হিশাম, আসওয়াদ ইবনে আবদে ইয়াগুস, আসওয়াদ ইবনে মুত্তালিব, যাম‘আহ ইবনুল আসওয়াদ, নযর ইবনে হারেস ইত্যাদি ছিল। ঐ দিন রাতের আকাশে পূর্ণ চাঁদ দেখা যাচিছল। তারা বললো, ‘আপনার নবুওতের দাবী যদি সত্য হয়ে থাকে তাহলে এই চাঁদকে দ্বিখণ্ডিত হতে বলুন’। মুহাম্মাদ (সা:) বললেন, ‘এ কাজ করলে কি তোমরা ঈমান আনবে?’ তারা বললো, ‘হ্যা।” অতঃপর রাসূল (সা.) আল্লাহর কাছে এ বিষয়ে প্রার্থনা করলেন। তাঁর প্রার্থনা কবুল হলো। অতঃপর চাঁদ স্পষ্টভাবে দ্বিখণ্ডিত হয়ে গেল এবং দুই খণ্ডের মাঝখানে হেরা পর্বত দৃশ্যমান হলো। দুই খণ্ডের এক খণ্ড আবী কুবাইস পাহাড় বরাবর, অপরটি কাইকা’আন বরাবর দৃশ্যমান হলো। ইবনে কাসীর সহ সংখ্যাগরিষ্ঠ প্রাথমিককালের ইসলামী ইতিহাস রচয়িতাগণ এ ঘটনাকে নির্ভুল বলে সিদ্ধান্ত দিয়েছেন।
এ সময় মুহাম্মাদ (সা:) বলছিলেন, ‘সাক্ষী থাক ও দেখ’। কাফির ও মুশরিকরা এই অসাধারণ দৃশ্য দেখে বিস্ময়ে হতবাক হয়ে গেল। কিন্তু তারা ঈমান না এনে বললো, ‘মনে হয়, আপনি আমাদেরকে যাদু করেছেন’। চন্দ্র দ্বিখণ্ডিত করার এ ঘটনাকে বলা হয় ‘শাক্কুল ক্বামার ()) যার পরিপ্রেক্ষিতে সূরা কামার (চন্দ্র) অবতীর্ণ হয়। এর প্রথম দুই আয়াত হলো:


title: চন্দ্র বিভাজন

text: এর অর্থ হলো, “কেয়ামত সমাসন্ন, চন্দ্র বিদীর্ণ হয়েছে। তারা যদি কোনো নিদর্শন দেখে তবে মুখ ফিরিয়ে নেয় এবং বলে এটা তো চিরাচরিত জাদু’’।


title: চন্দ্র বিভাজন

text:
ইবনে কাসীর সহ সংখ্যাগরিষ্ঠ প্রাথমিককালের ইসলামী ইতিহাস রচয়িতাগণ এ ঘটনাকে নির্ভুল বলে রায় দিয়েছেন। আধুনিক কালে বিশেষজ্ঞদের মধ্যে অনেকেই এ ঘটনা নিয়ে বিতর্ক ও সমালোচনা করেছেন এবং এর সত্যতা নিয়ে প্রশ্ন তুলেছেন। ইসলামী পণ্ডিতদের মধ্যে সংখ্যাগরিষ্ঠ ব্যক্তি উক্ত আয়াতের সাথে সম্পর্কিত এই ঘটনাটিকে সত্য বলে বিশ্বাস ও ব্যাখ্যাকরেন, অপরদিকে কিছু মুসলিম ও অমুসলিম পণ্ডিত এই আয়াতটিকে বিচার দিবসে ঘটিতব্য ঘটনা হিসেবে ব্যাখ্যা করেন। বিরূদ্ধবাদীরা উক্ত ঘটনাটিকে দৃষ্টিভ্রম হিসেবে দাবী করেন।
নবুয়াত প্রাপ্তির পর আল্লাহ’র রাসুল হযরত মুহাম্মাদ (সা.) আল্লাহ’র একত্ববাদে বিশ্বাস স্থাপনের জন্য যখন মক্কার মানুষদের আহবান করছিলেন, তখন তাকে ক্রমবর্ধমান প্রতিকূলতার সম্মুখীন হতে হয়েছিল। তাঁর আহবানের বিরূদ্ধে মক্কার কাফেররা যে হঠকারী পন্থা অবলম্বন করে আসছিলো এ সূরায় সে বিষয়ে তাদেরকে সাবধান করে দেয়া হয়েছে। কিয়ামত সংঘটিত হওয়ার যে খবর রসূলুল্লাহ সাল্লাল্লাহু আলাইহি ওয়া সাল্লাম দিচ্ছিলেন তা যে সত্যিই সংঘটিত হতে পারে এবং তার আগমনের সময়ে যে অত্যন্ত নিকটবর্তী — চন্দ্র খণ্ডিত করে দেওয়ার বিস্ময়কর ঘটনা তার সুষ্পষ্ট প্রমাণ। চন্দ্রের মত একটি বিশাল উপগ্রহ তাদের চোখের সামনে বিদীর্ণ হয়ে গিয়েছিলো। তার দুটি অংশ পরস্পর বিচ্ছিন্ন হয়ে একটি আরেকটি থেকে এত দূরে চলে গিয়েছিলো যে প্রত্যক্ষদর্শীরা একটি খণ্ডকে পাহাড়ের এক পাশে অপর খণ্ডটিকে অপর পাশে দেখতে পেয়েছিলো। তারপর দুটি অংশ মুহূর্তের মধ্যে আবার পরস্পর সংযুক্ত হয়েছিলো। বিশ্ব ব্যবস্থা যে অনাদি, চিরস্থায়ী ও অবিনশ্বর নয়, বরং তার ধ্বংস ও ছিন্নভিন্ন হতে পারে এটা তার অকাট্য প্রামাণ। বড় বড় তারকা ও গ্রহরাজি ফেটে টুকরো টুকরো হয়ে ছড়িয়ে ছিটিয়ে পড়তে পারে, একটি আরেকটির ওপর আছড়ে পড়তে পারে এবং কিয়ামতের বিস্তারিত বর্ণনা দিতে গিয়ে কুরআনে তার যে চিত্র অংকন করা হয়েছে তার সব কিছুই যে ঘটতে পারে, শুধু তাই নয় বরং এ ঘটনা এ ইংগিতও দিচ্ছিলো যে, বিশ্ব ব্যবস্থা ধ্বংস ও ছিন্নভিন্ন হওয়ার সূচনা হয়ে গিয়েছে এবং কিয়ামত সংঘটিত হওয়ার সময় অতি নিকটে এসে পড়েছে। নবী সাল্লাল্লাহু আলাইহি ওয়া সাল্লাম এ দিকটির প্রতিই মানুষের দৃষ্টি আকর্ষণ করে বললেনঃ “তোমরা দেখো এবং সাক্ষী থাকো”। কিন্তু কাফেররা এ ঘটনাকে যাদুর বিস্ময়কর কর্মকাণ্ড বলে আখ্যায়িত করলো এবং তা না মানতে বদ্ধপরিকর রইল। এ হঠকারিতার জন্য তাদেরকে এ সূরায় তিরস্কার করা হয়েছে। বক্তব্য শুরু করতে গিয়ে বলা হয়েছে যে, এসব লোক যুক্তিতর্কও মানে না, ইতিহাস থেকেও শিক্ষা গ্রহণ করেনা; স্পষ্ট নিদর্শনাদি চোখে দেখেও বিশ্বাস করে না। এরা কেবল হাশরের দিনের একচ্ছত্র অধিপতির দিকে ছুটে যেতে থাকবে।


title: নরওয়েজীয় নোবেল কমিটি

text: নরওয়েজীয় নোবেল কমিটি () প্রতি বছর শান্তিতে নোবেল পুরস্কার বিজয়ী নির্বাচন করে থাকে, সুয়েডীয় শিল্পপতি আলফ্রেড নোবেল-এর এস্টেট পক্ষে, নোবেলের উইলের নির্দেশাবলীর উপর ভিত্তি করে।


title: নরওয়েজীয় নোবেল কমিটি

text: এর পাঁচ সদস্য নরওয়েজীয় সংসদ কর্তৃক নিযুক্ত করা হয়, যা বর্তমানে এর রাজনৈতিক স্বভাব সামান্যই প্রতিনিধিত্ব করে। আলফ্রেড নোবেল তাঁর উইলে নরওয়েজীয় সংসদকে শান্তিতে নোবেল পুরস্কার বিজয়ী নির্বাচন করার দায়িত্ব অর্পণ করেছিলেন। সেসময় নরওয়ে এবং সুইডেন একই দেশ ছিলো ইউনিয়নের মাধ্যমে। নরওয়েজীয় সংসদ কর্তৃক নিযুক্ত হওয়া সত্ত্বেও, এই কমিটি একটি আলাদা অংশ একটি বেসরকারি পুরস্কার প্রদানের জন্য। সাম্প্রতিক দশকে, বেশিরভাগ কমিটির সদস্য অবসরপ্রাপ্ত রাজনীতিবিদ।


title: নরওয়েজীয় নোবেল কমিটি

text: কমিটির সচিবালয় নরওয়েজীয় নোবেল ইনস্টিটিউটে, এর দ্বারা কমিটি সহায়তা পায়, এখানেই কমিটি বৈঠক হয় এবং বিজয়ীর নাম ঘোষিত হয়। যদিও পুরস্কার বিতরণী অনুষ্ঠান ১৯৯০ সাল থেকে অসলো সিটি হলে অনুষ্ঠিত হচ্ছে।


title: হোমিওস্ট্যাটিস

text:
হোমিওস্ট্যাটিস ( also spelled homoeostasis (বুৎপত্তি Greek: ὅμοιος "homœos", "সম" and στάσις "stasis", "অবস্থায় রয়েছে")) হচ্ছে কোন একটি ব্যাবস্থার বৈশিষ্ট্য যার ফলে ঐ ব্যাবস্থার পরিবর্তনশীল বিষয়গুলো এমনভাবে নিয়ন্ত্রিত হয় যেন ব্যাবস্থার অভ্যন্তরীণ অবস্থা অপরিবর্তিত থাকে। এর উদাহরন হিসেবে উল্লেখ করা যেতে পারে তাপমাত্রা নিয়ন্ত্রণ অথবা, অম্লত্ব ও ক্ষারত্বের (pH) নিয়ন্ত্রণ।
সর্বপ্রথম এর ধারণা দেন ফ্রেঞ্চ শরীরতত্ত্ববিদ ক্লড বার্নার্ড ১৮৬৫ সালে। কিন্তু, ১৯২৬ সালে ওয়াল্টার ব্রাডফোর্ড ক্যানন শব্দটি প্রথম ব্যবহার করেন। শব্দটি মূলত জীবদের ক্ষেত্রে ব্যবহৃত হলেও থার্মোস্ট্যাটের মত স্বয়ংক্রিয় নিয়ন্ত্রণ ব্যাবস্থার () ক্ষেত্রেও ব্যবহৃত হয়। হোমিওস্ট্যাটিসে ব্যাবস্থার পরিবর্তন নির্ণয়ের জন্য একটি সেন্সর থাকে, একটি অবস্থা পরিবর্তনকারী যান্ত্রিক ব্যাবস্থা থাকে এবং এই দুইয়ের মাঝে নেগেটিভ ফিডব্যাক সমন্বয় থাকে।


title: সূরা আল-ফুরকান

text: আল ফুরকান , (), (সত্য মিথ্যার পার্থক্য নির্ধারণকারী গ্রম্থ) মুসলমানদের ধর্মীয় গ্রন্থ কুরআনের ২৫ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৭৭টি।


title: সূরা আল-ফুরকান

text: প্রথম আয়াত (আরবী) থেকে সূরার নাম গৃহীত হয়েছে। কুরআনের অধিকাংশ সূরার মতো এ নামটিও বিষয়বস্তু ভিত্তিক শিরোনাম নয় বরং আলামত হিসেবে সন্নিবেশিত হয়েছে।


title: সূরা আল-ফুরকান

text:
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।


title: সূরা আল-ফুরকান

text: ১)পরম কল্যাণময় তিনি যিনি তাঁর বান্দার প্রতি ফয়সালার গ্রন্থ অবর্তীণ করেছেন, যাতে সে বিশ্বজগতের জন্যে সতর্ককারী হয়


title: সূরা আল-ফুরকান

text: ২)তিনিই , যার অধিকারে রয়েছে আকাশমন্ডলী ও পৃথিবী। তিনি কোন পুত্র সন্তান গ্রহণ করেন নাই। সার্বভৌমত্বে তাঁর কোন অংশীদার নাই। তিনিই সব কিছু সৃষ্টি করেছেন এবং সেগুলিকে সুবিন্যস্ত করেছেন যথাযথ অনুপাতে।


title: সূরা আল-ফুরকান

text: ৩)লোকেরা তাঁকে বাদ দিয়ে এমন সব উপাস্য তৈরি করে নিয়েছে যারা কোন জিনিস সৃষ্টি করে না বরং নিজেরাই সৃষ্ট, যারা নিজেদের জন্যও কোন উপকার বা অপকার করার ক্ষমতা রাখে না, যারা না জীবন-মৃত্যু দান করতে পারে আর না মৃতদেরকে আবার জীবিত করতে পারে।


title: সূরা আল-ফুরকান

text: ৪)কাফেররা বলে, এটা মিথ্যা বৈ নয়, যা তিনি উদ্ভাবন করেছেন এবং অন্য লোকেরা তাঁকে সাহায্য করেছে। অবশ্যই তারা অবিচার ও মিথ্যার আশ্রয় নিয়েছে।


title: সূরা আল-ফুরকান

text: ৫)তারা বলে, এগুলো তো পুরাকালের রূপকথা, যা তিনি লিখে রেখেছেন। এগুলো সকাল-সন্ধ্যায় তাঁর কাছে শেখানো হয়।


title: সূরা আল-ফুরকান

text: ৬)হে মুহাম্মাদ! বলো, “একে নাযিল করেছেন তিনিই যিনি পৃথিবী ও আকাশমণ্ডলীর রহস্য জানেন।” আসলে তিনি বড়ই ক্ষমাশীল ও দয়ার্দ্র।


title: সূরা আল-ফুরকান

text: ৭)এবং তারা বলে, " এ কি রকম রসুল, যে [সাধারণ মানুষের মত ] আহার করে এবং রাস্তা দিয়ে চলাফেরা করে ? তার নিকট কোন ফেরেশতা কেন অবতীর্ণ করা হলো না , যে তাঁর সাথে থাকতো সতর্ককারীরূপে ?


title: সূরা আল-ফুরকান

text: ৮)অথবা তিনি ধন-ভান্ডার প্রাপ্ত হলেন না কেন, অথবা তাঁর একটি বাগান হল না কেন, যা থেকে তিনি আহার করতেন? জালেমরা বলে, তোমরা তো একজন জাদুগ্রস্ত ব্যক্তিরই অনুসরণ করছ।


title: সূরা আল-ফুরকান

text: ৯)দেখুন, তারা আপনার কেমন দৃষ্টান্ত বর্ণনা করে! অতএব তারা পথভ্রষ্ট হয়েছে, এখন তারা পথ পেতে পারে না।


title: সূরা আল-ফুরকান

text: ১০)মঙ্গলময় তিনি, যদি তার ইচ্ছা হতো তিনি তোমাকে ইহা অপেক্ষা উত্তম জিনিস দিতে পারতেন, - বাগানসমূহ যার পাদদেশে নদীসমূহ প্রবাহিত এবং বাস করার জন্য প্রাসাদ সমূহ।


title: সূরা আল-ফুরকান

text: ১১)আসল কথা হচ্ছে, এরা “সে সময়টিকে” মিথ্যা বলেছে এবং যে সে সময়কে মিথ্যা বলে তার জন্য আমি জ্বলন্ত আগুন তৈরি করে রেখেছি।


title: সূরা আল-ফুরকান

text: ১২)অগ্নি যখন দূর থেকে তাদেরকে দেখবে, তখন তারা শুনতে পাবে তার গর্জন ও হুঙ্কার।


title: সূরা আল-ফুরকান

text: ১৩)যখন এক শিকলে কয়েকজন বাঁধা অবস্থায় জাহান্নামের কোন সংকীর্ণ স্থানে নিক্ষেপ করা হবে, তখন সেখানে তারা মৃত্যুকে ডাকবে।


title: সূরা আল-ফুরকান

text: ১৪)(তখন তাদের বলা হবে) আজ একটি মৃত্যুকে নয় বরং বহু মৃত্যুকে ডাকো।


title: সূরা আল-ফুরকান

text: ১৫) বল, " এটাই কি উত্তম, না স্থায়ী বেহেশ্‌ত , যার প্রতিশ্রুতি পূণ্যাত্মাদের দেয়া হয়েছে তা ? তাদের জন্য এটা হচ্ছে পুরষ্কার এবং সকল চাওয়া পাওয়ার শেষ গন্তব্য স্থল ।


title: সূরা আল-ফুরকান

text: ১৬) তারা চিরকাল বসবাসরত অবস্থায় সেখানে যা চাইবে, তাই পাবে। এই প্রার্থিত ওয়াদা পূরণ আপনার পালনকর্তার দায়িত্ব।


title: সূরা আল-ফুরকান

text: ১৭) সেদিন আল্লাহ একত্রিত করবেন তাদেরকে এবং তারা আল্লাহর পরিবর্তে যাদের এবাদত করত তাদেরকে, সেদিন তিনি উপাস্যদেরকে বলবেন, তোমরাই কি আমার এই বান্দাদেরকে পথভ্রান্ত করেছিলে, না তারা নিজেরাই পথভ্রান্ত হয়েছিল?


title: সূরা আল-ফুরকান

text: ১৮) তারা বলবে, "সব মহিমা তোমার ! আমাদের কি অধিকার ছিলো যে, তোমাকে ছাড়া অন্য কাউকে রক্ষাকর্তা হিসেবে গ্রহণ করবো ? কিন্তু তুমি তাদের ও তাদের পিতৃপুরুষদের জীবনে সুখ উপভোগের নানা জিনিষ দান করেছিলে। সুতারাং তারা তোমার উপদেশ ভুলে গিয়েছিলো। নিশ্চয়ই তারা পরিণত হয়েছে এক ধ্বংস প্রাপ্ত জাতিতে।"


title: সূরা আল-ফুরকান

text: ১৯) এভাবে মিথ্যা সাব্যস্ত করবে তারা (তোমাদের উপাস্যরা) তোমাদের কথাগুলোকে যা আজ তোমরা বলছো, তারপর না তোমরা নিজেদের দুর্ভাগ্যকে ঠেকাতে পারবে, না পারবে কোথাও থেকে সাহায্য লাভ করতে এবং তোমাদের মধ্য থেকে যে-ই জুলুম করবে তাকে আমি কঠিন শাস্তির স্বাদ আস্বাদন করাবো।


title: সূরা আল-ফুরকান

text: ২০) আপনার পূর্বে যত রসূল প্রেরণ করেছি, তারা সবাই খাদ্য গ্রহণ করত এবং হাটে-বাজারে চলাফেরা করত। আমি তোমাদের এককে অপরের জন্যে পরীক্ষাস্বরূপ করেছি। দেখি, তোমরা সবর কর কিনা। আপনার পালনকর্তা সব কিছু দেখেন।


title: সূরা আল-ফুরকান

text: وَقَالَ الَّذِينَ لَا يَرْجُونَ لِقَاءَنَا لَوْلَا أُنْزِلَ عَلَيْنَا الْمَلَائِكَةُ أَوْ نَرَىٰ رَبَّنَا ۗ لَقَدِ اسْتَكْبَرُوا فِي أَنْفُسِهِمْ وَعَتَوْا عُتُوًّا كَبِيرًا


title: সূরা আল-ফুরকান

text: ২১) আর যারা আমার সাক্ষাৎ প্রত্যাশা করে না, তারা বলে, ‘আমাদের নিকট ফেরেশতা নাযিল হয় না কেন? অথবা আমরা আমাদের রবকে দেখতে পাই না কেন’? অবশ্যই তারা তো তাদের অন্তরে অহঙ্কার পোষণ করেছে এবং তারা গুরুতর সীমালংঘন করেছে।


title: সূরা আল-ফুরকান

text: يَوْمَ يَرَوْنَ الْمَلَائِكَةَ لَا بُشْرَىٰ يَوْمَئِذٍ لِلْمُجْرِمِينَ وَيَقُولُونَ حِجْرًا مَحْجُورًا


title: সূরা আল-ফুরকান

text: ২২) যেদিন তারা ফিরিশতাদেরকে দেখতে পাবে সেদিন অপরাধীদের জন্য কোন সুসংবাদ থাকবে না এবং তারা বলবে, রক্ষা কর, রক্ষা কর।


title: চিকিৎসাবিজ্ঞানে নোবেল পুরস্কার

text: চিকিৎসাবিজ্ঞানে নোবেল পুরস্কার () নোবেল ফাউন্ডেশন দ্বারা পরিচালিত, কারোলিন্সকা ইনস্টিটিউটে নোবেল পরিষদ দ্বারা প্রদত্ত, চিকিৎসা বিজ্ঞান ও ঔষধক্ষেত্র অসামান্য আবিষ্কারের জন্য বছরে একবার ভূষিত করা হয়। চিকিৎসাবিজ্ঞানের সবচেয়ে সম্মানজনক পুরস্কার হিসেবে এটি সর্বজনস্বীকৃত। ১৮৯৫ সালে ডায়নামাইটের আবিষ্কারক সুইডীয় রসায়নবিদ আলফ্রেদ নোবেল যে পাঁচটি ক্ষেত্রে পুরস্কার প্রদানের ব্যাপারে দলিলে উল্লেখ করে গিয়েছিলেন তন্মধ্যে এটি একটি। নোবেল ব্যক্তিগতভাবে পরীক্ষামূলক চিকিৎসা বিজ্ঞানে আগ্রহী ছিলেন এবং পরীক্ষাগারেও বৈজ্ঞানিক আবিষ্কার ও অগ্রগতির জন্য একটি পুরস্কার প্রতিষ্ঠা করতে চেয়েছিলেন। নোবেল পুরস্কার ১০ ডিসেম্বর নোবেলের মৃত্যু বার্ষিকীতে বার্ষিক অনুষ্ঠানে একটি ডিপ্লোমা এবং একটি আর্থিক পুরস্কারের সার্টিফিকেটসহ প্রাপক/প্রাপকগণকে প্রদান করা হয়। প্রদত্ত মেডেলের সম্মুখ দিকে থাকে আলফ্রেদ নোবেলের খোদিত ছবি যা পদার্থবিজ্ঞান, রসায়ন বা সাহিত্যের জন্য প্রদত্ত মেডেলের মতই; তবে অন্য পাশটা আলাদা। সেই পাশে মেধাবী এক চিকিৎসকের প্রতিকৃতি দেখা যায়, যে নিজের কোলে রাখা একটি উন্মুক্ত বই ধরে আছে এবং একই সাথে পাথরের বুক চিড়ে প্রবহমান পানি দিয়ে একটি মেয়ের তৃষ্ণা মেটানোর চেষ্টা করছে।


title: চিকিৎসাবিজ্ঞানে নোবেল পুরস্কার

text: ২০১৪ সাল পর্যন্ত, ১০৫টি চিকিৎসাবিজ্ঞানে নোবেল পুরস্কার প্রদান করা হয়েছে ২০৬ জন পুরুষ ও ১১ জন নারীর মাঝে। ১৯০১ সালে প্রথম চিকিৎসাবিজ্ঞানে নোবেল পুরস্কার প্রদান করা হয় জার্মান জীব বিজ্ঞানী এমিল ভন বেহরিংকে সিরাম থেরাপি বিষয়ে গবেষণা ও ডিপথেরিয়া রোগের বিরুদ্ধে কার্যকর ভ্যাক্সিন উন্নয়নের জন্য। প্রথম নারী হিসেবে চিকিৎসাবিজ্ঞানে নোবেল পুরস্কার প্রাপ্ত গার্টি কোরি, ডায়াবেটিস চিকিত্সার ঔষধসহ অনেক দিক, গুরুত্বপূর্ণ গ্লুকোজ বিপাকে ব্যাখ্যার জন্য ১৯৪৭ সালে এ পুরস্কার পান।


title: চিকিৎসাবিজ্ঞানে নোবেল পুরস্কার

text: কিছু পুরষ্কার বিতর্কিত হয়েছে। এর মধ্যে ১৯৪৯-এ আন্তোনিও এগাস মনিজের পুরস্কার অন্তর্ভুক্ত, চিকিত্সা সংস্থা থেকে প্রতিবাদ সত্ত্বেও তিনি প্রিফন্টাল লিউকোটমির জন্য পুরস্কৃত হন। অন্যান্য বিতর্কের মধ্যে পুরস্কার অন্তর্ভুক্ত নিয়ে মতবিরোধ একটি। ১৯৫২ সালের বিজয়ী সেলমান ওয়াক্সমানের নামে আদালতে মামলা করা হয় এবং অর্ধেক পেটেন্টের অধিকার তার সহ-আবিষ্কারক আলবার্ট চাটযকে প্রদান করা হয়, যিনি নোবেল পুরস্কার দ্বারা স্বীকৃত ছিলেন না। ১৯৬২ সালের পুরস্কার বিজয়ী হলেন জেমস ওয়াটসন, ফ্রান্সিস ক্রিক ও মরিস উইলকিন্স, ডিএনএ গঠন এবং বৈশিষ্ট্যাবলীতে তাদের কাজের জন্য, যারা অন্যদের কাজের অবদান স্বীকার করেননি, বিশেষ করে অসওয়াল্ড আভারি ও রোজালিন্ড ফ্রাঙ্কলিন যারা মনোনয়ন সময় মৃত ছিলেন। নোবেল পুরস্কার নিয়মানুসারে মৃতদের মনোনয়ন নিষেধ, সেদিক থেকে আয়ুস্কাল একটি সম্পদ, যেহেতু আবিষ্কারের ৫০ বছর পরও পুরস্কার প্রদান করা হচ্ছে। এছাড়াও এক পুরস্কার সর্বোচ্চ তিন প্রাপকদের মধ্যে প্রদান করা যায়, এবং গত অর্ধ শতাব্দীর থেকে বিজ্ঞানীদের মধ্যে দল হিসেবে কাজ করার একটি ক্রমবর্ধমান প্রবণতা আছে, ফলে এই নিয়মের দ্বারা বিতর্কিত বাদ দিতে হচ্ছে।


title: চিকিৎসাবিজ্ঞানে নোবেল পুরস্কার

text: আলফ্রেড নোবেল সুইডেনের স্টকহোমের একটি ইঞ্জিনিয়ার পরিবারের ২১ অক্টোবর ১৮৩৩ সালে জন্মগ্রহণ করেন। তিনি একজন রসায়নবিদ, প্রকৌশলী এবং উদ্ভাবক ছিলেন এবং তিনি জীবদ্দশায় প্রচুর সম্পদশালী হন, বেশিরভাগই তার ৩৫৫টি উদ্ভাবন থেকে, যার মধ্যে ডিনামাইট সবচেয়ে বিখ্যাত। তিনি পরীক্ষামূলক শারীরবিজ্ঞানে আগ্রহী ছিলেন এবং রক্ত পরীক্ষা সম্পন্ন করার জন্য ফ্রান্স এবং ইতালিতে নিজের গবেষণাগার স্থাপন করেন। বৈজ্ঞানিক ফলাফল রাখার পাশাপাশি, তিনি রাশিয়া ইভান পাভলভের গবেষণাগারে অনুদান উদার ছিলেন ও গবেষণাগারের বৈজ্ঞানিক আবিষ্কারের অগ্রগতি সম্পর্কে আশাবাদী ছিলেন।


title: চিকিৎসাবিজ্ঞানে নোবেল পুরস্কার

text: ১৮৮৮ সালে তিনি মৃতদের তালিকা দেখে বিস্মত হন, যা একটি ফরাসি পত্রিকায় "এ মার্চেন্ট অব ডেথ ইজ ডেড" শিরোনামে প্রকাশিত হয়। যেহেতু নোবেলের ভাই লুডভিগ মারা যায়, এই নিবন্ধটি তাকে ভাবিয়ে তোলে এবং খুব সহজেই বুঝতে পারেন যে ইতিহাসে তিনি কিভাবে স্মরণীয় হতে চান। যা তাকে তার উইলটি পরিবর্তন করতে অনুপ্রাণিত করে। নোবেল তার সর্বশেষ উইলে উল্লেখ করেন যে তার সকল সম্পদ পুরস্কার আকারে দেয়া হবে যারা পদার্থবিজ্ঞান, রসায়ন, চিকিৎসাবিজ্ঞান, শান্তি ও সাহিত্যে বৃহত্তর মানবতার স্বার্থে কাজ করবেন। যদিও নোবেল তার জীবদ্দশায় অনেক গুলো উইল লিখে গিয়েছিলেন, সর্বশেষটা লেখা হয়েছিল তার মৃত্যুর মাত্র এক বছর আগে। ২৬ এপ্রিল ১৮৯৭-এর আগ পর্যন্ত সন্দেহ প্রবনতার জন্য নরওয়েজীয় সংসদ থেকে এই উইল অনুমোদন করা হয় নি।


title: চিকিৎসাবিজ্ঞানে নোবেল পুরস্কার

text: নোবেলের মৃত্যুর পর, নোবেল ফাউন্ডেশন স্থাপন করা হয় অর্পিত সম্পদের পরিচালনা করতে। ১৯০০ সালে, নোবেল ফাউন্ডেশনের নব নির্মিত বিধি সুয়েডীয় রাজা দ্বিতীয় অস্কার কর্তৃক জারী করা হয়। নোবেলের উইল অনুযায়ী, সুইডেনের একটি মেডিকেল স্কুল এবং গবেষণা কেন্দ্র, কারোলিন্সকা ইনষ্টিটিউটকে শরীরবিদ্যা এবং চিকিত্সাবিদ্যায় পুরস্কার দেয়ার দ্বায়িত্ব অর্পণ করা হয়। আজ যা সাধারণত চিকিৎসাবিজ্ঞান নোবেল পুরস্কার হিসাবে উল্লেখ করা হয়।


title: চিকিৎসাবিজ্ঞানে নোবেল পুরস্কার

text: এটা গুরুত্বপূর্ণ ছিল যে নোবেল পুরস্কার একটি "আবিষ্কার" জন্য পুরস্কৃত করা হবে, যা "মানবজাতির জন্য সর্বশ্রেষ্ঠ উপকার"। উইলের বিধান অনুযায়ী, শুধুমাত্র নির্বাচন ব্যক্তিগণ পুরস্কারের জন্য মনোনীত করার যোগ্য। এর মধ্যে বিশ্বের অ্যাকাডেমিক সদস্যগণ অন্তর্ভুক্ত, সুইডেন, ডেনমার্ক, নরওয়ে, আইসল্যান্ড এবং ফিনল্যান্ডের চিকিৎসাবিজ্ঞানের অধ্যাপক, এর সাথে সাথে অন্যান্য অঞ্চলের নির্বাচিত বিশ্ববিদ্যালয় এবং গবেষণা প্রতিষ্ঠানের অধ্যাপকগণ। এছাড়াও বিগত নোবেল বিজয়ীরা মনোনীত হতে পারে। ১৯৭৭ সাল পর্যন্ত, কারোলিন্সকা ইনষ্টিটিউটের সব অধ্যাপকদের একসঙ্গে চিকিৎসাবিজ্ঞানে নোবেল পুরস্কার প্রদানের বিষয়ে সিদ্ধান্ত নিয়েছে। সেই বছর, সুইডীয় আইন পরিবর্তনের ফলে ইনস্টিটিউট নোবেল পুরস্কার সংক্রান্ত যেকোনো নথি উন্মুক্ত করতে বাধ্য হয় এবং এটি পুরস্কারের কাজ করার জন্য একটি আইনত স্বাধীন সংস্থা স্থাপন করার জন্য প্রয়োজন ছিলো বলে মনে করা হয়। অতএব, কারোলিন্সকা ইনষ্টিটিউটের ৫০ জন অধ্যাপক নিয়ে নোবেল পরিষদ গঠন করা হয়। এটা ৫ সদস্যের নোবেল কমিটি নির্বাচিত করে, যারা মনোনীত মূল্যায়ন করবে, প্রতিষ্ঠানের সচিব এবং প্রতি বছর ১০ জন সদস্য প্রার্থীর মূল্যায়নে সহায়তা করবে। ১৯৬৮ সালে, একটি বিধান যুক্ত হয়, যেখানে বলা হয় তিন ব্যক্তির বেশীকে একটি নোবেল পুরস্কার প্রাদান করা যাবে না।


title: ব্রিজিট বার্ডো

text: ব্রিজিট বার্ডো (ফরাসি: Brigitte Bardot) (জন্ম: সেপ্টেম্বর ২৮, ১৯৩৪) একটি ফরাসি সাবেক অভিনেত্রী এবং মডেল। তিনি শ্রেষ্ঠ পরিচিত এক যৌন চিহ্ন ১৯৫০ ও ১৯৬০ এবং ব্যাপকভাবে তার নামের প্রথম দ্বারা উল্লেখ করা হয়। আজ সে একটি পশু অধিকার কর্মী।


title: আন্তর্জাতিক ক্রিকেটে গ্রায়েম স্মিথের শতরানের তালিকা

text: গ্রায়েম স্মিথ হলেন একজন অবসরপ্রাপ্ত দক্ষিণ আফ্রিকান ক্রিকেটার যিনি ২০০২ সাল থেকে ২০১৪ সাল পর্যন্ত আন্তর্জাতিক ক্রিকেটে প্রতিনিধিত্ব করেন। ১২ বছরের সুদীর্ঘ কর্মজীবনে তিনি শতরান করেছেন (১০০ বা তার অধিকন রান একক ইনিংস) যথাক্রমে টেস্ট ক্রিকেটে ২৭টি এবং একদিনের আন্তর্জাতিক (ওডিআইয়ে) ১০টি। ২০১৪ সালের মে এর হিসাব অনুযায়ী তিনি তার দেশীয় খেলোয়াড় জ্যাক ক্যালিস এর পরে ৩৭টি আন্তর্জাতিক শতকের অধিকারী।


title: নেপাল জাতীয় মহিলা ক্রিকেট দল

text: নেপাল জাতীয় মহিলা ক্রিকেট দল আন্তর্জাতিক ক্রিকেটে জাতীয় মহিলা ক্রিকেট দল হিসেবে নেপালের প্রতিনিধিত্ব করে। ২০০৭ সালে জুলাইয়ে মালয়েশিয়ায় অনুষ্ঠিত এশিয়ান ক্রিকেট কাউন্সিল নারী টুর্নামেন্টন্টে আন্তর্জাতিক ক্রিকেটে তাদের অভিষেক হয়।


title: মাশক

text: মাশক (আরবি) বা মেশক (তুর্কি) আরবি লিপির অন্যতম ক্যালিগ্রাফিক শৈলী। ইসলামের উত্থানের সময় এই লিপি আরব উপদ্বীপের বিভিন্ন অঞ্চলে ব্যবহৃত হত। হেজাজি ও কুফিকের মত মাশকও অন্যতম প্রাচীন লিপি।


title: সিনি লিপি

text: সিনি লিপি আরবি লিপির চৈনিক ইসলামী চারুলিপি। যেকোনো চৈনিক ইসলামী চারুলিপিকে সিনি বলা যেতে পারে তবে সাধারণত চৈনিক চারুলিপির সদৃশ মোটা ও শেষের দিকে সরু হয়ে যাওয়া শৈলীকেই সিনি বলা হয়। পূর্বাঞ্চলীয় চীনের মসজিদগুলোতে এই লিপির বেশ ব্যবহার রয়েছে। এছাড়াও কানসু, নিংশিয়া ও শানশি প্রদেশেও এর ব্যবহার রয়েছে। সিনি চারুলিপির একজন বিখ্যাত চারুলিপিকর হলেন হাজি নুরদীন মি গুয়ানজিয়ান।


title: গ্রীন-টাও থিওরেম

text: সংখ্যাতত্ত্বে গ্রীন-টাও থিওরেম প্রমাণ করেছেন বেন গ্রীন এবং টেরেন্স টাও যুগ্মভাবে, ২০০৪ সালে। এই উপপাদ্য বলে যে, মৌলিক সংখ্যার ধারা অবাধভাবে পাটিগণিতীয় প্রগ্রমণে পাওয়া যেতে পারে। অন্য কথায়, kটি পদ নিয়ে পাটিগণিতীয় প্রগ্রমণ থাকবে, যেখানে k যেকোনো একটি স্বাভাবিক সংখ্যা। এই প্রমাণটি "Szemerédi's theorem" এর বর্ধিত রূপ।


title: গ্রীন-টাও থিওরেম

text: ২০০৬ সালে টেরেন্স টাও এবং টামার জিগনার বহুপদী প্রগমণকে বর্ণনা করতে এই ফল ব্যবহার করেছিলেন।


title: চার্লস কভেন্ট্রি

text: চার্লস কেভিন কভেন্ট্রি (জন্ম: ৮ মার্চ, ১৯৮৩) মিডল্যান্ডসের কুইকুই এলাকায় জন্মগ্রহণকারী জিম্বাবুয়ের ক্রিকেটার। ডানহাতি ব্যাটসম্যান হিসেবে জিম্বাবুয়ে ক্রিকেট দলের পক্ষে খেলেছেন। এছাড়াও মাঝে-মধ্যে উইকেট-রক্ষকের দায়িত্ব পালন করেছেন। চার্লস কভেন্ট্রি একদিনের আন্তর্জাতিকে তৎকালীন ব্যক্তিগত সর্বোচ্চ রানের রেকর্ড গড়েছিলেন। বর্তমানে তিনি দুবাইয়ের ক্লাব ক্রিকেটে প্রতিনিধিত্ব করছেন।


title: চার্লস কভেন্ট্রি

text:
মাত্র ১৫ বছর বয়সে লোগান কাপে অভিষিক্ত হন। জিম্বাবুয়ে অনূর্ধ্ব-১৯ পর্যায়ের ক্রিকেট দলে খেলাসহ ২০০১-০২ মৌসুমে নিউজিল্যান্ডে অনুষ্ঠিত অনূর্ধ্ব-১৯ ক্রিকেট বিশ্বকাপে দলের সদস্য ছিলেন। জিম্বাবুয়ের ঘরোয়া ক্রিকেট প্রতিযোগিতায় মাতাবেলেল্যান্ড তুস্কার্স দলে খেলেছেন।
ঘরোয়া ক্রিকেটে দূর্দান্ত ফলাফল অর্জন করায় ২০০৩ সালে ইংল্যান্ড সফরে জাতীয় দলের সদস্য মনোনীত হন। ব্রিস্টলে অনুষ্ঠিত একদিনের আন্তর্জাতিকে উদ্বোধনী ব্যাটসম্যান হিসেবে মাঠে নামেন। কিন্তু ১০ বল মোকাবেলা করে তিনি মাত্র ৩ রান সংগ্রহ করেছিলেন। ফলে অস্ট্রেলিয়া সফরের জন্য মনোনীত হননি। ২০০৫ সালে পুণরায় দলে অন্তর্ভুক্ত হন। নিউজিল্যান্ডের বিপক্ষে জিম্বাবুয়ের করুণ পরাজয়ে দলে তিনি ২৫ রান তোলেন। পরের তিনটি ওডিআইয়ে যথাক্রমে ০, ৩৫ ও ৭৪ রান তোলেন।


title: চার্লস কভেন্ট্রি

text: একদিনের আন্তর্জাতিকে অপরাজিত ১৯৪* রান করে যৌথভাবে সাঈদ আনোয়ারের সাথে সর্বোচ্চ রান সংগ্রহ করেন। পরবর্তীকালে ২৪ ফেব্রুয়ারি, ২০১০ তারিখে ভারতের ব্যাটিং প্রতিভা শচীন তেন্ডুলকর ২০০ রান তুলে ঐ রেকর্ড ভঙ্গ করেন। কিন্তু তার ঐ ইনিংস স্বত্ত্বেও জিম্বাবুয়ে দল পরাজিত হয়। এ ক্ষেত্রে তিনি অস্ট্রেলীয় ম্যাথু হেইডেনের ১৮১ রানের রেকর্ড ভঙ্গ করেন।


title: ফ্যাশন

text: ফ্যাশন () হল জনপ্রিয় যে কোন শৈলী বা রীতি| এটি বিভিন্ন ক্ষেত্রের হতে পারে: বিশেষত পোশাক, জুতো, ব্যবহারিক জিনিসপত্র, সাজসজ্জা, দেহসজ্জা এবং আসবাবপত্রের ক্ষেত্রে বেশী ব্যবহৃত হয়। ফ্যাশন মৌলিক ও পরিবর্তনশীল হয়, এবং একজন ব্যক্তি অভ্যাসগতভাবে যে শৈলীতে স্বাচ্ছন্দ্যবোধ করে সেটাই তার ফ্যাশন| তবে, কারিগরী দিক থেকে পোশাকীয় পরিভাষাগুলোর সঙ্গে ফ্যাশন পরিভাষাটির যোগসূত্র বৃদ্ধি পাওয়ার সাথে সাথে শব্দটি জমকালো বা মুল্যবান পোশাক বা ব্যবহার্য বোঝাতে অধিক ব্যবহৃত হচ্ছে| পুরুষ ও নারীদের জন্য বেশীরভাগ ক্ষেত্রেই পৃথক ফ্যাশনের প্রচলন দেখা যায়, তবে কিছু ক্ষেত্রে উভয়ের উপযোগী অভিন্ন ফ্যাশনও পাওয়া যায়।


title: দিওয়ানি

text: দিওয়ানি হল আরবি লিপির একটি ক্যালিগ্রাফিক শৈলী। উসমানীয় শাসনামলে এই রীতির উদ্ভব হয়। হুসাম রুমি এর উদ্ভাবন করেন। প্রথম সুলাইমানের সময় এই লিপির জনপ্রিয়তা শীর্ষে পৌছায়।


title: দিওয়ানি

text: দিওয়ানি লিপি উসমানীয় দিওয়ানে ব্যবহৃত হত বলে এরূপ নামকরণ করা হয়েছে। এর নিয়ম সবার কাছে জানা ছিল না এবং শুধু দক্ষ ব্যক্তি ও কিছু কৃতি ছাত্ররাই এ ব্যাপারে বিজ্ঞ ছিলেন। রাজকীয় ফরমান প্রভৃতি এই লিপিতে লেখা হত।


title: দিওয়ানি

text: দিওয়ানি লিপি দুই ভাগে বিভক্ত:


title: দিওয়ানি

text: দিওয়ানি লিপি সৌন্দর্যের কারণে বৈশিষ্ট্যমন্ডিত। ছোট আকারের নমুনা বড় নমুনার তুলনায় বেশি সুন্দর বিবেচিত হয়। শৈল্পিক কারণে এখনো বিভিন্ন উপলক্ষকে কেন্দ্র করে এই লিপির ব্যবহার হয়।


title: ধর্মনিরপেক্ষ সংগঠনের তালিকা

text: ধর্মনিরপেক্ষ সংগঠন বর্তমান জীবনে শুধুমাত্র মানবতার জন্য ভালো চিন্তার উপর ভিত্তি করে করা নৈতিক মান প্রচার করে, কোনো অতিপ্রাকৃত ধারণা ছাড়া, যেমন ঈশ্বর বা পরকাল। "ধর্মনিরপেক্ষতা" শব্দটি জর্জ জ্যাকব হলোউক দ্বারা উদ্ভাবিত, মূলত এই ধরনের কথাই বলা হয়। "ধর্মনিরপেক্ষতা" ধর্ম বিষয়ে নিরপেক্ষ রাষ্ট্রের কথা বোঝাতে পারে, যে সরকার ধর্ম বিষয়ে নিরপেক্ষ হবে এবং গির্জা এবং রাষ্ট্র পৃথক হবে। অধিকাংশ প্রতিষ্ঠান ধর্মনিরপেক্ষতার দুটি ব্যাখ্যাই সমর্থন করে।


title: প্রাক্তন-সমকামী আন্দোলন

text: প্রাক্তন-সমকামী আন্দোলন () হল সেসব ব্যক্তি বা প্রতিষ্ঠান দ্বারা পরিচালিত আন্দোলন যারা সমকামী বা উভকামী ব্যক্তিদের উক্ত সম্পর্ক থেকে বেরিয়ে আসার বা নিবৃত থাকার প্রস্তাব করেন এবং বিপরীতকামী সম্পর্কে প্রবেশ করতে উৎসাহ ও সহায়তা প্রদান করে। সাধারণত এমন ব্যক্তিরা এ আন্দোলনকে চালিত করেন, যারা পূর্বে সমকামী বা উভকামী ছিলেন কিন্তু এখন নেই অথবা সাধারণভাবে এ ধরনের সম্পর্ক থেকে বিরত থাকেন।


title: সূরা আশ-শুআরা

text: সূরা আশ শুআরা , (, (কবিগণ), মুসলমানদের ধর্মীয় গ্রন্থ কুরআনের ২৬ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ২২৭ টি।


title: সূরা আশ-শুআরা

text: ২২৪ আয়াত থেকে সূরাটির নামটি গৃহীত হয়েছে।


title: সূরা আশ-শুআরা

text:
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।


title: সূরা আশ-শুআরা

text: ১. ত্বা, সীন, মীম।


title: সূরা আশ-শুআরা

text: ২. এগুলো সুস্পষ্ট কিতাবের আয়াত।


title: সূরা আশ-শুআরা

text: ৩. তারা বিশ্বাস করে না বলে আপনি হয়তো মর্মব্যথায় আত্নঘাতী হবেন।


title: সূরা আশ-শুআরা

text: ৪. আমি যদি ইচ্ছা করি, তবে আকাশ থেকে তাদের কাছে কোন নিদর্শন নাযিল করতে পারি। অতঃপর তারা এর সামনে নত হয়ে যাবে।


title: সূরা আশ-শুআরা

text: ৫. যখনই তাদের কাছে রহমান এর কোন নতুন উপদেশ আসে, তখনই তারা তা থেকে মুখ ফিরিয়ে নেয়।


title: সূরা আশ-শুআরা

text: ৬. তারা অবশ্যই উপদেশকে প্রত্যাখান করেছে। তারা যা নিয়ে হাসি ঠাট্টা করছে, খুব শীঘ্রই তার সত্যতা সম্বন্ধে জানতে পারবে ।


title: সূরা আশ-শুআরা

text: ৭. তারা কি পৃথিবীর দিকে তাকিয়ে দেখে না ? সেখানে আমি পরম সুন্দর নানা রকম কত কি সৃষ্টি করেছি ।


title: সূরা আশ-শুআরা

text: ৮. অবশ্যই এটা একটা নিদর্শন। কিন্তু তাদের অধিকাংশ তা বিশ্বাস করে না।


title: সূরা আশ-শুআরা

text: ৯. আর নিশ্চয়ই তোমাদের প্রভু মহা শক্তিশালী , পরম করুণাময় ।


title: সূরা আশ-শুআরা

text: ১০. দেখো, তোমার প্রভু মুসাকে ডেকে বলেছিলো, "তুমি অন্যায়কারী সম্প্রদায়ের নিকট যাও


title: সূরা আশ-শুআরা

text: ১১."ফেরাউনের সম্প্রদায়ের নিকট; তারা কি আল্লাহ্‌কে ভয় করবে না ? "


title: সূরা আশ-শুআরা

text: ১২.সে বলল, হে আমার পালনকর্তা, আমার আশঙ্কা হচ্ছে যে, তারা আমাকে মিথ্যাবাদী বলে দেবে।


title: সূরা আশ-শুআরা

text: ১৩. এবং আমার মন হতবল হয়ে পড়ে এবং আমার জিহবা অচল হয়ে যায়। সুতরাং হারুনের কাছে বার্তা প্রেরণ করুন।


title: সূরা আশ-শুআরা

text: ১৪.আমার বিরুদ্ধে তাদের অভিযোগ আছে। অতএব আমি আশংকা করি যে, তারা আমাকে হত্যা করবে।


title: সূরা আশ-শুআরা

text: ১৫. আল্লাহ্ বললেন, “কখখনো না, তোমরা দু’জন যাও আমার নিদর্শনগুলো নিয়ে, আমি তোমাদের সাথে সবকিছু শুনতে থাকবো।


title: সূরা আশ-শুআরা

text: ১৬. ফেরাউনের কাছে যাও এবং তাকে বলো, রব্বুল আলামীন আমাদের পাঠিয়েছেন,


title: সূরা আশ-শুআরা

text: ১৭. যাতে তুমি বনী ইসরাঈলকে আমাদের সাথে পাঠিয়ে দাও সে জন্য।”


title: সূরা আশ-শুআরা

text: ১৮. ফেরাউন বললো, “আমরা কি তোমাকে আমাদের এখানে প্রতিপালন করিনি যখন ছোট্ট শিশুটি ছিলে? বেশ ক’টি বছর আমাদের এখানে কাটিয়েছো,


title: সূরা আশ-শুআরা

text: ১৯.তুমি সেই-তোমরা অপরাধ যা করবার করেছ। তুমি হলে কৃতঘ্ন।


title: সূরা আশ-শুআরা

text: ২০.মূসা বলল, আমি সে অপরাধ তখন করেছি, যখন আমি ভ্রান্ত ছিলাম।


title: বোম্বাই প্রমাণ সময়

text: বোম্বাই প্রমাণ সময় ছিল ব্রিটিশ ভারতের দুটি প্রধান সময় অঞ্চলের একটি। ১৮৮৪ সালে মার্কিন যুক্তরাষ্ট্রের ওয়াশিংটন ডি. সি.-তে আয়োজিত ইন্টারন্যাশানাল মেরিডিয়ান কনফারেন্সে এই অঞ্চল চালু হয়। সেই সময় ঠিক হয়েছিল যে ভারতের দুটি সময় অঞ্চল থাকবে। একটি ৯০ ডিগ্রি পূর্ব দ্রাঘিমাকে ব্যবহার করে কলকাতার সময় অঞ্চল এবং অপরটি ৭৫ ডিগ্রি পূর্ব দ্রাঘিমাকে অবলম্বন করবে বোম্বাইয়ের (অধুনা মুম্বই) সময় অঞ্চল। বোম্বাই প্রমাণ সময় গ্রিনউইচ মিন টাইমের ৪ ঘণ্টা ৫১ মিনিট অগ্রবর্তী।


title: বোম্বাই প্রমাণ সময়

text: বোম্বাই প্রমাণ সময়কে ভারতীয় প্রমাণ সময়ে রূপান্তরিত করতে অসুবিধা হয়। ১৯০৬ সালের ১ জানুয়ারি ভারতীয় প্রমাণ সময় গৃহীত হয়। এই সময় বিশিষ্ট স্বাধীনতা সংগ্রামী বাল গঙ্গাধর তিলক একটি বোমা বিস্ফোরণের ঘটনায় অভিযুক্ত হয়েছিলেন। জনসাধারণের সরকারবিরোধী মনোভাব দেখে বিশিষ্ট ব্যারিস্টার ফিরোজশাহ মেহতা সময় অঞ্চল পরিবর্তনের বিরোধিতা করেন। তিনি বোম্বাই পৌরসংস্থার কাজ কিছুদিন বন্ধ রাখতে সক্ষম হয়েছিলেন। তাঁর যুক্তি ছিল, সরকার মানুষের বিশ্বাস অর্জনে ব্যর্থ হয়েছেন। জনসাধারণের সরকারবিরোধী মনোভাব দেখে বোম্বাই প্রমাণ সময়কে ভারতীয় প্রমাণ সময়ে মিশিয়ে দেওয়ার সিদ্ধান্ত স্থগিত রাখা হয়। ১৯৫৫ সালে বোম্বাই প্রমাণ সময় পরিত্যক্ত হয়।


title: ক্রিয়ার কাল

text:
ক্রিয়ার যে রূপের দ্বারা ক্রিয়া ঘটার বিভিন্ন সময় বোঝায়, সেই সময়কে ক্রিয়ার কাল বলা হয়।
অথবা
কার্য সম্পন্ন হওয়ার সময়কেই ক্রিয়ার কাল বা কাল বলে।
ক্রিয়ার কাল তিন প্রকার।


title: ক্রিয়ার কাল

text:
ক্রিয়ার যে রূপের দ্বারা ক্রিয়া এখন ঘটছে বোঝায় সেই সময়কে বর্তমান কাল বলে ।
বর্তমান কালকে চার ভাগে ভাগ করা হয়।
যে ক্রিয়ার কাজটি বর্তমানে সাধারণভাবে ঘটে বা হয়, তাকে সাধারণ বর্তমান বা নিত্যবৃত্ত বর্তমান কাল বলা হয়। যেমন :
যে ক্রিয়ার কাজ বর্তমানে ঘটছে বা চলছে, এখনো শেষ হয়ে যায়নি, তাকে ঘটমান বর্তমান কাল বলা হয়। যেমন:


title: ক্রিয়ার কাল

text:
যে ক্রিয়া কিছু আগে শেষ হয়েছে কিন্তু তার ফল এখনো রয়েছে, তাকে পুরাঘটিত বর্তমান কাল বলা হয়। যেমন:
যখন কাওকে কিছু করতে বলা হয় যেমন অনুরোধ বা আদেশ করা, তখন বর্তমান কালের সেই অবস্থাকে বর্তমান অনুজ্ঞা বলা হয়। যেমন:


title: ক্রিয়ার কাল

text: ক্রিয়ার যে রূপের দ্বারা ক্রিয়া পূর্বে কোন এক সময় সংঘটিত হয়েছে, সেই সময়কে অতীত কাল বলে ।


title: ক্রিয়ার কাল

text:
অতীত কালকে চার ভাগে ভাগ করা।
যে ক্রিয়া অতীত কালে সাধারণভাবে সংঘটিত হয়েছে, তাকে সাধারণ অতীত কাল বলা হয়। যেমন :
যে ক্রিয়া অতীতে প্রায়ই ঘটত এমন বোঝায়, তাকে নিত্যবৃত্ত অতীত কাল বলা হয়। যেমন :
যে ক্রিয়া অতীত কালে চলেছিল, তখনো শেষ হয়নি বোঝায়, তাকে ঘটমান অতীত কাল বলা হয়। যেমন:


title: ক্রিয়ার কাল

text: যে ক্রিয়া অনেক আগেই শেষ হয়ে গেছে, তার কালকে পুরাঘটিত অতীত কাল বলা হয়। যেমন:


title: ক্রিয়ার কাল

text:
ক্রিয়ার যে রূপের দ্বারা ক্রিয়া ভবিষ্যতে কোন একসময় ঘটবে সেই সময়কে ভবিষ্যৎ কাল বলা হয়।
যে ক্রিয়া পরে বা ভবিষ্যতে সাধারণভাবে সংঘটিত হবে, তার কালকে সাধারণ ভবিষ্যৎ কাল বলা হয়। যেমন-
যে ক্রিয়ার কাজ ভবিষ্যতে শুরু হয়ে চলতে থাকবে, তার কালকে ঘটমান ভবিষ্যৎ কাল বলা হয়। যেমন:
যে ক্রিয়া সম্ভবত ঘটে গিয়েছে এবং সেটি বোঝাতে সাধারণ ভবিষ্যৎ কালবোধক শব্দ ব্যবহার করা হয়, এমন হলে তার কালকে পুরাঘটিত ভবিষ্যৎ কাল বলা হয়। অনেকে একে "সন্দেহ অতীত"ও বলে থাকেন। যেমন:


title: ক্রিয়ার কাল

text: যখন কোনও আদেশ, অনুরোধ বা প্রার্থনা ভবিষ্যতের জন্য করা হয় তখন তাকে ভবিষ্যৎ অনুজ্ঞা বলা হয়। যেমন:


title: শেওড়াফুলি—বিষ্ণুপুর ব্রাঞ্চ লাইন

text: শেওড়াফুলি—বিষ্ণুপুর ব্রাঞ্চ লাইন (পূর্বতন শেওড়াফুলি—তারকেশ্বর ব্রাঞ্চ লাইন) হল হাওড়া—বর্ধমান মেন লাইনের্ শেওড়াফুলি ও বিষ্ণুপুর রেল স্টেশনের মধ্যে সংযোগরক্ষাকারী রেল লাইন। এই দীর্ঘ লাইনটি ভারতের পশ্চিমবঙ্গ রাজ্যের হুগলি ও বাঁকুড়া জেলার মধ্যে প্রসারিত। শেওড়াফুলি হাওড়া স্টেশন থেকে দূরে অবস্থিত। এটি কলকাতা শহরতলি রেল ব্যবস্থার অংশ। এই লাইনের একাংশ এখন নির্মাণাধীন এবং এর স্টেশনগুলি পর্যায়ক্রমে চালু হচ্ছে।


title: শেওড়াফুলি—বিষ্ণুপুর ব্রাঞ্চ লাইন

text: ১৮৮৫ সালের ১ জানুয়ারি শেওড়াফুলি—তারকেশ্বর ব্রাঞ্চ লাইনটি চালু করে তারকেশ্বর রেল কোম্পানি। ইস্ট ইন্ডিয়ান রেলওয়ে কোম্পানি এই পথে রেল চালাত। ১৯১৫ সালে তারকেশ্বর রেল কোম্পানিকে অধিগ্রহণ করে নেয় ইস্ট ইন্ডিয়ান রেলওয়ে কোম্পানি।


title: শেওড়াফুলি—বিষ্ণুপুর ব্রাঞ্চ লাইন

text: ১৯১৭ সালে হাওড়া-বর্ধমান কর্ড লাইন চালু হয়। এই লাইনটি কামারকুন্ডু রেল স্টেশনে শেওড়াফু্লি—তারকেশ্বর ব্রাঞ্চ লাইনকে ক্রস করে।


title: শেওড়াফুলি—বিষ্ণুপুর ব্রাঞ্চ লাইন

text: ১৮৮৫ সালে বেঙ্গল প্রভিন্সিয়াল রেলওয়ে তারকেশ্বর—মগরা ন্যারোগেজ রেল চালু করে। এই লাইনটি ১৯৫৬ সালে বন্ধ করে দেওয়া হয়। ২০০৯-১০ সালে রেল বাজেটে তারকেশ্বর—মগরা লাইনটির সংস্কারের প্রস্তাব দেওয়া হয়েছিল।


title: শেওড়াফুলি—বিষ্ণুপুর ব্রাঞ্চ লাইন

text: ১৯৫৭ সালে শেওড়াফুলি—তারকেশ্বর ব্রাঞ্চ লাইনটির প্রথম ৩,০০০ ভোল্ট ডিসি ব্যবস্থায় বৈদ্যুতীকরণ করা হয়। এরপর রেল এসি ব্যবস্থা নেওয়ার সিদ্ধান্ত নিলে ১৯৬৭ সালে লাইনটি ২৫ কেভি এসি ব্যবস্থায় রূপান্তরিত করা হয়। বৈদ্যুতীকরণের পর এই লাইনে ইএমইউ চালু হয়।


title: শেওড়াফুলি—বিষ্ণুপুর ব্রাঞ্চ লাইন

text: ১৯৯৯-২০০০ সালে তারকেশ্বর—বিষ্ণুপুর প্রকল্পটির প্রস্তাব পাস হয়। কিন্তু পরবর্তী এক দশকে এই প্রকল্পের কাজ বিশেষ এগোয়নি। ২০০৯ সালে মমতা বন্দ্যোপাধ্যায় রেলমন্ত্রী হওয়ার পর এই কাজ আবার শুরু হয়। ২০০৩ সালে পূর্ব রেল এই প্রকল্পের বিস্তারিত রিপোর্ট দিয়েছিল। প্রস্তাবিত সম্পূর্ণ বৈদ্যুতিক লাইনটি তিন ভাগে বিভক্ত ছিল: তারকেশ্বর—আরামবাগ (২৬ কিলোমিটার), আরামবাগ—কোদাবাড়ি (১৬ কিলোমিটার) ও কোদাবাড়ি—বিষ্ণুপুর (৪৪ কিলোমিটার)।


title: শেওড়াফুলি—বিষ্ণুপুর ব্রাঞ্চ লাইন

text: ২০১০ সালের ২৫ এপ্রিল তারকেশ্বর—তালপুকুর সেক্টরে ট্রেন চলাচল শুরু হয়। ২০১২ সালের ৪ জুন তালপুকুর—আরামবাগ লাইনে ট্রেন চলাচল শুরু হয়।


title: শেওড়াফুলি—বিষ্ণুপুর ব্রাঞ্চ লাইন

text: লাইন উদ্বোধন করার সময় পশ্চিমবঙ্গের মুখ্যমন্ত্রী মমতা বন্দ্যোপাধ্যায় জানিয়েছিলেন, আরামবাগ রেল স্টেশনটি পশ্চিমবঙ্গের প্রাক্তন মুখ্যমন্ত্রী প্রফুল্লচন্দ্র সেনের নামে ও মায়াপুর রেল স্টেশনটি রামমোহন রায়ের নামে নামাঙ্কিত হবে।


title: শেওড়াফুলি—বিষ্ণুপুর ব্রাঞ্চ লাইন

text: ওভারহেড বৈদ্যুতীকরণ না থাকায় রেল প্রথম দিকে ডিজেল-ইলেকট্রিক মাল্টিপল ইউনিট (ডেমু) ট্রেন চালাত। ২০১২ সালের ১৬ সেপ্টেম্বর তৎকালীন রেলমন্ত্রী মুকুল রায় তারকেশ্বর পর্যন্ত বৈদ্যুতিক লাইন উদ্বোধন করেন।


title: শেওড়াফুলি—বিষ্ণুপুর ব্রাঞ্চ লাইন

text: ২০০৯-১০ সালের রেল বাজেটে বিষ্ণুপুর বিষ্ণুপুর—গোকুলনগর সেক্টরের সম্পূর্ণ হওয়ার উল্লেখ আছে।


title: পৌষমেলা

text:
পৌষমেলা হল ভারতের পশ্চিমবঙ্গ রাজ্যের বীরভূম জেলার শান্তিনিকেতনে অনুষ্ঠিত একটি বার্ষিক মেলা ও উৎসব। প্রতি বছর ৭ পৌষ এই মেলা শুরু হয় এবং চলে তিন দিন ধরে। তবে দোকানিরা সারা পৌষ মাস ধরেই মেলাপ্রাঙ্গনে দোকান দিতে পারেন। এই মেলার অন্যতম প্রধান বৈশিষ্ট্য হল বাংলা লোকসংগীতের (বিশেষত বাউল গান) অনুষ্ঠান।
১৮৪৩ সালের ২১ ডিসেম্বর (১২৫০ বঙ্গাব্দের ৭ পৌষ) দেবেন্দ্রনাথ ঠাকুর কুড়ি জন অনুগামীকে নিয়ে রামচন্দ্র বিদ্যাবাগীশের থেকে ব্রাহ্মধর্ম গ্রহণ করেন। এটিই শান্তিনিকেতনের "পৌষ উৎসবে"র মূল ভিত্তি।


title: পৌষমেলা

text: ১৮৯১ সালের ২১ ডিসেম্বর (১২৯৮ বঙ্গাব্দের ৭ পৌষ) শান্তিনিকেতনে একটি ব্রাহ্মমন্দির স্থাপিত হয়। ১৮৯৪ সালে ব্রাহ্মমন্দিরের প্রতিষ্ঠাবার্ষিকী স্মরণে মন্দিরের উল্টোদিকের মাঠে একটি ছোটো মেলা আয়োজন করা হয়েছিল। পরবর্তীকালে শান্তিনিকেতনের সেই পৌষমেলা শুধুমাত্র বীরভূম জেলার নয়, অন্যান্য অঞ্চলের পর্যটকেদেরও আকর্ষণের কেন্দ্রবিন্দু হয়ে ওঠে।


title: পৌষমেলা

text: প্রথম দিকে ব্রাহ্মমন্দিরের (যা কাঁচমন্দির নামেও পরিচিত) উত্তর দিকের মাঠে মেলা আয়োজিত হত। সেই দিন সান্ধ্য উপাসনার পর বাজি পোড়ানো হত। পরে মেলার আয়তন বৃদ্ধি পেলে শান্তিনিকেতনের পূর্বপল্লীর মাঠে মেলার আয়োজন শুরু হয়।


title: পৌষমেলা

text:
পৌষ উৎসব শুরু হয় ৭ পৌষ (২৩ ডিসেম্বরের কাছাকাছি কোনো তারিখ) তারিখে। ভোরবেলায় সানাই বাদনের আয়োজন করা হয়। বৈতালিক দল গান গাইতে গাইতে আশ্রম পরিক্রমা করে। এরপর ছাতিমতলায় উপাসনার আয়োজন করা হয়। এরপর উপস্থিত সবাই গান গাইতে গাইতে উত্তরায়নে উপস্থিত হন।
ছাতিমতলার উপাসনার আগে কোনো বৈকালিক হয়না


title: পৌষমেলা

text: পৌষমেলায় বাংলা লোকসংগীত (বিশেষত বাউল গানের) আয়োজন করা হয়। লোকসংগীতের সঙ্গে লোকনৃত্য ও লোকক্রীড়ার অনুষ্ঠান হয়। এই মেলায় পশ্চিমবঙ্গের সকল অঞ্চলের সাংস্কৃতিক নিদর্শনের প্রদর্শনী হয়। শান্তিনিকেতনের ছাত্রছাত্রীরা নাচ, গান ও নাটকের আয়োজন করেন। প্রত্যেক দিনই ভিন্ন ভিন্ন ধরনের অনুষ্ঠান আয়োজিত হয়। মেলার শেষ দিনটি শান্তিনিকেতনের ব্যক্তিত্বদের প্রতি উৎসর্গিত।


title: পৌষমেলা

text: এ তাবত পৌষমেলার সময় কোনো নাচ গান নাটক দেখিনি । ভুল তথ্য না দেওযাই ভালো।


title: পৌষমেলা

text: মেলায় প্রায় ১,৫০০টি স্টল দেওয়া হয়। মেলা উপলক্ষে তিন দিনে ১০,০০০ পর্যটক সমাবেশ হয় এখানে। সরকারি হিসেব অনুযায়ী, শান্তিনিকেতনে প্রতিদিন গড়ে ৩,৫০০ পর্যটক আসেন। কিন্তু পৌষ উৎসব, বসন্ত উৎসব, রবীন্দ্রপক্ষ ও নববর্ষ উপলক্ষে শান্তিনিকেতনে দৈনিক ৪০,০০০ বা তারও বেশি পর্যটক আসেন। তবে শান্তিনিকেতনে পর্যটক নিবাসের সংখ্যা মাত্র ৮৫ এবং তাতে সর্বাধিক ১,৬৫০ জনের থাকার ব্যবস্থা থাকায় সবাই শান্তিনিকেতনে থেকে যেতে পারেন না। যদিও এখানে বিভিন্ন উৎসব উপলক্ষে ভাড়ায় ঘর পাওয়া যায়।


title: পৌষমেলা

text: স্থানীয় ছাপা কাপড়ের সামগ্রী ও কুটির শিল্প এই মেলায় পাওয়া যায়।


title: কোপাই নদী

text:
কোপাই নদী (অপর নাম শাল নদী) হল ময়ূরাক্ষী নদীর একটি উপনদী। এটি ভারতের পশ্চিমবঙ্গ রাজ্যের বীরভূম জেলার শান্তিনিকেতন, বোলপুর, কঙ্কালীতলা ও লাভপুরের পাশ দিয়ে প্রবাহিত। এটি একটি ছোটো নদী। তবে বর্ষাকালে এই নদীতে বন্যা দেখা যায়।
এই নদীর অববাহিকায় মাটির রং লাল। এই মাটিতে ভূমিক্ষয়ের ফলে যে ছোটো ছোটো খাত সৃষ্টি হয়েছে তা খোয়াই নামে পরিচিত। এই মাটি স্থানীয় সাহিত্যিকদের অনুপ্রেরণার কাজ করেছে। রবীন্দ্রনাথ ঠাকুর এই নদীর বর্ণনায় লিখেছেন:


title: কোপাই নদী

text: এই নদীর বাঁকগুলি অনেকটা হাঁসুলির আকৃতিবিশিষ্ট। তারাশঙ্কর বন্দ্যোপাধ্যায় এই নামে রচনা করেন "হাঁসুলি বাঁকের উপকথা" নামে একটি উপন্যাস। এই উপন্যাস অবলম্বনে একই নামে তপন সিনহা একটি চলচ্চিত্রও নির্মাণ করেছিলেন।


title: কোপাই নদী

text: অজয়-কুনুর-কোপাই নদী উপত্যকায় খ্রিস্টপূর্ব ১২৫০-১০০০ অব্দের মাইক্রোলিথ স্ফটিক পাথর ও প্রস্তরীভূত কাঠ পাওয়া গিয়েছে।


title: কোচবিহার স্টেট রেলওয়ে

text: কোচবিহার স্টেট রেলওয়ে ছিল অধুনা ভারতের পশ্চিমবঙ্গ রাজ্যের কোচবিহার ও আলিপুরদুয়ার জেলার একটি ন্যারোগেজ রেল। ১৮৯৪ সালে পূর্ব হিমালয় পাদদেশে এই রেল চালু হয়েছিল। ১৯১০ সালে এটি মিটারগেজে রূপান্তরিত হয়।


title: কোচবিহার স্টেট রেলওয়ে

text: ১৮৯৩-৯৮ সালে কোচবিহারের মহারাজা নৃপেন্দ্র নারায়ণ কোচবিহার স্টেট রেলওয়ে চালু করেন।


title: কোচবিহার স্টেট রেলওয়ে

text: ব্রিটিশ কর্তৃপক্ষের সঙ্গে আলোচনার ১৮৯১-৯২ সালে স্থির হয়েছিল যে কোচবিহার শহরের বিপরীত দিকে তোর্সা নদীর দক্ষিণ তীর থেকে ইস্টার্ন বেঙ্গল রেলওয়ের গীতলদহ পর্যন্ত একটি দীর্ঘ ন্যারোগেজ রেলপথ নির্মিত হবে যা ধুবড়ি (অধুনা অসম রাজ্যে) স্টেশনকে লালমনিরহাট (অধুনা বাংলাদেশ রাষ্ট্রে) স্টেশনের সঙ্গে যুক্ত করবে। এই লাইন নির্মিত হওয়ার সময় এর স্টেশনগুলি ছিল: তোর্সা, দেওয়ানহাট, চওড়াহাট, গীতলদহ ও গীতলদহ ঘাট। ১৮৯৩ সালের ১৫ সেপ্টেম্বর এই লাইন মালপত্র পরিবহন এবং ১৮৯৪ সালের ১ মার্চ এটি যাত্রী পরিবহণের জন্য খুলে দেওয়া হয়।


title: কোচবিহার স্টেট রেলওয়ে

text: তোর্সা নদীর উপর একটি সেতু নির্মিত হলে এই রেলপথের সঙ্গে কোচবিহার শহরটি যুক্ত হয়। পরে এই লাইনটি ভারত-ভুটান সীমান্তের নিকটবর্তী আলিপুরদুয়ার, বক্সা ও জয়ন্তীর সঙ্গে যুক্ত হয়। ১৯০১ সালে মোট ৫৩.৫ মাইল দীর্ঘ রেলপথটি চালু হয়। ১৯১০ সালে এটিকে দীর্ঘ মিটারগেজ লাইনে রূপান্তরিত করা হয়। ইস্টার্ন বেঙ্গল রেলওয়ে এই রেলপথটি পরিচালনা করত। ১৯৩২ সালের হিসেব অনুসারে, এই রেলপথে সকালে ও সন্ধ্যায় মোট দুটি ট্রেন চলত। ১৯৫০-এর দশকের গোড়ার দিকে এই রেলপথটিকে ভারতীয় রেলের উত্তরপূর্ব রেল ক্ষেত্রের (অধুনা উত্তরপূর্ব সীমান্ত রেল) অধিভুক্ত করে নেওয়া হয়।


title: যশোধরা

text: যশোধরা () বা সুভদ্দকচ্ছানা () বা বিম্বা () সিদ্ধার্থ গৌতমের পত্নী ছিলেন।


title: যশোধরা

text: যশোধরা কোলীয় গণের প্রধান সুপ্পবুদ্ধ এবং তাঁর পত্নী ও শাক্য গণের প্রধান শুদ্ধোধনের ভগিনী অমিতার কন্যা ছিলেন। যশোধরা ও সিদ্ধার্থ গৌতম একই দিনে জন্মগ্রহণ করেছিলেন। ষোল বছর বয়সে যশোধরার সঙ্গে সিদ্ধার্থ গৌতমের বিবাহ সম্পন্ন হয়।বিবাহের কিছুদিন পর যৌনমিলনের ফলে যশোধরা মৃত্যুর পথে পা উনত্রিশ বছর বয়সে যেদিন তাঁদের রাহুল নামে এক পুত্রসন্তানের জন্ম হয়, সেইদিন সিদ্ধার্থ গৌতম পরম সত্য লাভের উদ্দেশ্যে সংসার ত্যাগ করেন। সিদ্ধার্থ গৌতমের কষ্টকর সাধু জীবনের খবর পেয়ে যশোধরাও স্বামীর ন্যায় রাজবস্ত্র ও অলঙ্কার ত্যাগ করে সাধারণ হলুদ কাপড় পরতে ও সারাদিনে একবেলা আহার করতে শুরু করেন।


title: যশোধরা

text: বুদ্ধত্ব লাভের পর শুদ্ধোধনের অনুরোধে গৌতম বুদ্ধ কপিলাবস্তু যান। দ্বিতীয় দিনে অন্যান্য ভিক্ষুদের সঙ্গে বুদ্ধ শহরে ভিক্ষা করতে বেরোলে যশোধরা সেই সংবাদের সত্যতা বিচারের উদ্দেশ্যে প্রাসাদের জানালা দিয়ে তাঁকে দেখতে পান। বুদ্ধের ব্যক্তিত্বের গরিমায় মুগ্ধ যশোধরা প্রশংসাসূচক আটটি শ্লোক রচনা করেন, যা নরসীহগাথা নামে পরিচিত। সেই দিন প্রাসাদের সকল নারী বুদ্ধের দর্শনের জন্য এলেও যশোধরা তাঁর নিকটে যেতে অস্বীকৃত হন। তিনি সংবাদ দেন যে, যশোধরার মধ্যে কোন গুণ অবশিষ্ট থাকলে স্বয়ং গৌতম বুদ্ধ তাঁর নিকটে আসবেন। বুদ্ধ তাঁর অনুরোধ রক্ষা করে তাঁর নিকট যান এবং তাঁর ধৈর্য্য ও আত্মত্যাগের প্রশংসা করেন। কপিলাবস্তু শহরে বুদ্ধের সপ্তম দিন, যশোধরা তাঁর পুত্র রাহুলকে পিতা গৌতম বুদ্ধের নিকট পাঠান এবং পিতার নিকট উত্তরাধিকার চেয়ে নিতে বলেন। রাহুল ভিক্ষু জীবন গ্রহণ করেন এবং গৌতম বুদ্ধের অনুরোধে সারিপুত্ত তাঁকে উপসম্পদা প্রদান করেন। পরবর্তীকালে গৌতম বুদ্ধ নারীদের সংঘে প্রবেশের অনুমতি দিলে যশোধরা ভিক্ষুণী হিসেবে সংঘে যোগদান করেন ও পরে অর্হত প্রাপ্ত হন।


title: বোলপুর মহকুমা

text: বোলপুর মহকুমা হল ভারতের পশ্চিমবঙ্গ রাজ্যের বীরভূম জেলার একটি মহকুমা। বোলপুর মহকুমা ও বোলপুর-শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটি নিয়ে এই মহকুমা গঠিত। এই চারটি ব্লকের অধীনে ৪০টি গ্রাম পঞ্চায়েত রয়েছে। মহকুমার সদর বোলপুরে অবস্থিত।


title: বোলপুর মহকুমা

text: বোলপুর পুরসভা ছাড়াও বোলপুর-শ্রীনিকেতন, শ্রীনিকেতন, ইলামবাজার, লাভপুর ও নানুর সমষ্টি উন্নয়ন ব্লক চারটির অধীনে এই মহকুমার ৪০টি গ্রাম পঞ্চায়েত রয়েছে।


title: বোলপুর মহকুমা

text: বোলপুর-শ্রীনিকেতন সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত এলাকা নিয়ে গঠিত। যথা: বাহিরি-পাঁচশোয়া, রায়পুর-সুপুর, সরপালেহানা-আলবাঁধা, সিংঘি, কঙ্কালিতলা, রূপপুর, কসবা, সাত্তোর ও সিয়ান মুলুক। ব্লকটি বোলপুর ও পানরুই থানার অধীনস্থ। ব্লকের সদর শ্রীনিকেতন।


title: বোলপুর মহকুমা

text: ইলামবাজার সমষ্টি উন্নয়ন ব্লকটির গ্রামাঞ্চল ৯টি গ্রাম পঞ্চায়েত নিয়ে গঠিত। যথা: বাতিকর, ঘুড়িশা, মঙ্গলদিহি, বেলাটি, ইলামবাজার, নানাসোল, ধরমপুর, জয়দেব-কেন্দুলি ও সিরশা। ব্লকটি ইলামবাজার ও পানরুই থানার অধীনস্থ। ব্লকের সদর ইলামবাজার


title: বোলপুর মহকুমা

text: লাভপুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বিপ্রটিকুরি, দ্বারকা, যমনা, লাভপুর-২, চৌহট্ট-মাহোদারি ১, হাতিয়া, কুরুন্নাহার, থিবা, চৌহট্ট-মহোদরি ২, ইন্দাস ও লাভপুর ১। ব্লকটি লাভপুর ও নানুর থানার অধীনস্থ। ব্লকের সদর লাভপুর।


title: বোলপুর মহকুমা

text: নানুর সমষ্টি উন্নয়ন ব্লকটির গ্রামাঞ্চল ১১টি গ্রাম পঞ্চায়েত এলাকা নিয়ে গঠিত। যথা: বড় সাওটা, দশকলগ্রাম-করেয়া ১, চণ্ডীদাস নানুর, দশকলগ্রাম-করেয়া ২, কীর্ণাহার ১, কীর্ণাহার ২, থুপসারা, উচকরণ, চরকলগ্রাম, জলুন্দি ও নওয়ানগর কাদ্দা। ব্লকটি নানুর থানার অধীনস্থ। ব্লকের সদর চণ্ডীদাস নানুর।


title: বোলপুর মহকুমা

text: সীমানা পুনর্নির্ধারণ কমিশন কর্তৃক পশ্চিমবঙ্গের আইনসভা কেন্দ্রগুলির সীমানা পুনর্বিন্যাসের পর বোলপুর মহকুমার আইনসভা কেন্দ্রগুলির অবস্থান নিম্নরূপ হয়েছে:


title: বোলপুর মহকুমা

text: তিনটি বিধানসভা কেন্দ্রই বোলপুর লোকসভা কেন্দ্রের অন্তর্গত।


title: নলহাটি

text: নলহাটি হল ভারতের পশ্চিমবঙ্গ রাজ্যের বীরভূম জেলার একটি শহর ও পুরসভা। শহরটি পশ্চিমবঙ্গ-ঝাড়খণ্ডের সীমানার কাছে অবস্থিত। হিন্দু পুরাণ অনুসারে, দেবী সতীর গলার নলি এখানে পড়েছিল। সেই থেকেই এই শহরের নাম নলহাটি। এই শহরের নলহাটেশ্বরী মন্দির হিন্দুদের একটি বিখ্যাত তীর্থ। শহরটি হিন্দুদের ৫১ শক্তিপীঠের অন্যতম।


title: নলহাটি

text: নলহাটি জংশন রেল স্টেশনে আজিমগঞ্জ লাইন পূর্ব রেলের পুরনো সাহেবগঞ্জ লুপের সঙ্গে যুক্ত হয়েছে। বীরভূম জেলার রামপুরহাট মহকুমার অধীনস্থ নলহাটি থানার অধীনে রয়েছে নলহাটি ১ ও নলহাটি ২ ব্লকদুটি। ২০০০ সালে নলহাটি পুরসভা গঠিত হয়।


title: নলহাটি

text: নলহাটি শহরটি অক্ষ দ্রাঘিমাংশে অবস্থিত। শহরটি সমুদ্রপৃষ্ঠ থেকে ৪৮ মিটার (১৬০ ফুট) উচ্চতায় অবস্থিত। এটি ছোটোনাগপুর মালভূমিতে অবস্থিত। শহরের মধ্যে একটি ক্ষুদ্রাকায় পাহাড়ের অংশও দেখা যায়। এই পাহাড়ের উপরে নলহাটেশ্বরী মন্দির ও আনা বাবা মামার শরিফ অবস্থিত। এই অঞ্চলে বীরভূমের মাটির রং বাঁকুড়া ও পুরুলিয়া জেলার মতো লাল। তাই এই অঞ্চলকে “লালমাটির দেশ” বলা হয়। নলহাটি শহরটি পানাগড়—মোরগ্রাম হাইওয়ের উপর অবস্থিত।


title: নলহাটি

text: নলহাটি পশ্চিমবঙ্গের একটি দর্শনীয় স্থান। বর্তমানে পশ্চিমবঙ্গ সরকার এই অঞ্চলের পর্যটন উন্নয়নের কাজে হাত দিয়েছে।


title: নলহাটি

text: দূষণমুক্ত হলে এটি একটি স্বাস্থ্যকর স্থান। শহরের মধ্যে একটি ছোটো পাহাড়ের উপর নলহাটেশ্বরী মন্দির ও মাজার শরিফ শহরের প্রধান দর্শনীয় স্থান। শহর থেকে ১৫ কিলোমিটার দূরে বাউটিয়ার কাছে চন্দ্রমণি পাহাড় ও ব্রাহ্মণী নদী বদ্বীপে বৈধারা শালবন একটি দর্শনীয় স্থান।


title: কোচবিহার ১ সমষ্টি উন্নয়ন ব্লক

text: কোচবিহার ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের কোচবিহার জেলার কোচবিহার সদর মহকুমার একটি প্রশাসনিক বিভাগ। এই ব্লকটি কোচবিহার থানার অধীনস্থ। এই ব্লকের সদর ঘুঘুমারি। খড়িমালা খাগড়াবাড়ি ও গুরিয়াহাটি নগর পঞ্চায়েতদুটি এই ব্লকের অন্তর্গত।


title: কোচবিহার ১ সমষ্টি উন্নয়ন ব্লক

text: গুরিয়াহাড়ি অক্ষ-দ্রাঘিমাংশে অবস্থিত। এই ব্লকের আয়তন ৩৬২.৪২ বর্গ কিলোমিটার।


title: কোচবিহার ১ সমষ্টি উন্নয়ন ব্লক

text: কোচবিহার ১ ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল চাঁদামারি, চিকিরহাট, দাওয়াগুড়ি, দেওয়ানহাট, ফালিমারি, ঘুঘুমারি, গুরিয়াহাটি ১, গুরিয়াহাটি ২, হাড়িভাঙা, জিরানপুর, মোয়ামারি, পানিশালা, পাটছড়া, পুটিমারি ফুলেশ্বরী ও শুটকাবাড়ি।


title: কোচবিহার ১ সমষ্টি উন্নয়ন ব্লক

text: ২০০১ সালের জনগণনা অনুসারে, কোচবিহার ১ ব্লকের মোট জনসংখ্যা ২৮৪,৫৬৪। এর মধ্যে ১৪৬,২৯৮ জন পুরুষ ও ১৩৮,২৬৬ জন মহিলা। ১৯৯১-২০০১ দশকে এই ব্লকের জনসংখ্যা বৃদ্ধির হার ছিল ১৪.৭৯%।


title: কোচবিহার ১ সমষ্টি উন্নয়ন ব্লক

text: কোচবিহার ১ ব্লকের সাক্ষরতার হার ৬৭.৯৮%। এর মধ্যে পুরুষ সাক্ষরতার হার ৭৭.৪১% ও নারী সাক্ষরতার হার ৫৭.৯৯%।


title: কোচবিহার রাজবাড়ি

text: কোচবিহার রাজবাড়ি (অপর নাম ভিক্টর জুবিলি প্যালেস) হল ভারতের পশ্চিমবঙ্গ রাজ্যের কোচবিহার শহরের একটি দর্শনীয় স্থান। ১৮৮৭ সালে মহারাজা নৃপেন্দ্র নারায়ণের রাজত্বকালে লন্ডনের বাকিংহাম প্রাসাদের আদলে এই রাজবাড়িটি তৈরি হয়েছিল।


title: কোচবিহার রাজবাড়ি

text: কোচবিহার রাজবাড়ি ইষ্টক-নির্মিত। এটি ক্ল্যাসিক্যাল ওয়েস্টার্ন শৈলীর দোতলা ভবন। মোট এলাকার উপর ভবনটি অবস্থিত। বাড়িটি দীর্ঘ ও প্রশস্ত। এর উচ্চতা । ভবনের কেন্দ্রে একটি সুসজ্জিত উঁচু ও রেনেসাঁ শৈলীতে নির্মিত দরবার হল রয়েছে। এছাড়া বাড়িতে রয়েছে ড্রেসিং রুম, শয়নকক্ষ, বৈঠকখানা, ডাইনিং হল, বিলিয়ার্ড হল, গ্রন্থাগার, তোষাখানা, লেডিজ গ্যালারি ও ভেস্টিবিউল। যদিও এই সব ঘরে রাখা আসবাব ও অন্যান্য সামগ্রী এখন হারিয়ে গিয়েছে।


title: জায়নামাজ

text: জায়নামাজ ( ' বহুবচন ', বা "musallah"; তুর্কি "seccade" বা "namazlık"; , "") হল নামাজের সময় মেঝেতে ব্যবহার করার গালিচা। এর উপর দাঁড়িয়ে নামাজ পড়া হয়। নামাজে জায়নামাজ বিছানো বাধ্যতামূলক নয়। নামাজের স্থলের ধুলো থেকে রক্ষার জন্য এর ব্যবহার রয়েছে। নামাজের স্থান পবিত্র থাকা নামাজের অন্যতম ফরজ। সে মোতাবেক জায়নামাজকেও পবিত্র থাকতে হয়। এটির আকার এমনভাবে তৈরী করা হয় যাতে মুসল্লিরা স্বচ্ছন্দে নামাজ আদায় করতে পারে। জায়নামাজ এক বা একাধিক ব্যক্তির উপযোগী করে তৈরী করা হয়। একাধিক ব্যক্তির ব্যবহার উপযোগী জায়নামাজ সাধারণত মসজিদ, ঈদগাহ এমন বড় আকারের জামায়াতে ব্যবহৃত হয়। অন্যদিকে এক ব্যক্তির ব্যবহার উপযোগী জায়নামাজ ব্যক্তিগত ভাবে ব্যবহৃত হয়।


title: জায়নামাজ

text: অলংকরণের জন্য জায়নামাজে অনেক রকম নকশা থাকে। এতে বিভিন্ন লতাপাতা, ফুল ইত্যাদি অপ্রাণীবাচক নকশা অঙ্কন করা হয়। এছাড়াও মসজিদের ছবিও নকশায় ব্যবহৃত হয়। অনেক সময় মেহরাবের ছবি জায়নামাজের অঙ্কিত হয়। সেক্ষেত্রে জায়নামাজ বিছানোর সময় মেহরাবের উপরের দিক কিবলার দিকে করে রাখা হয়। জায়নামাজ ইসলামি সংস্কৃতির অন্যতম নিদর্শন।


title: জায়নামাজ

text: তিনি বলেনঃ আল্লাহ'র রাসূল সাল্লাল্লাহু ‘আলাইহি ওয়া সাল্লাম একদা একটি কারুকার্য খচিত চাদর গায়ে দিয়ে সালাত আদায় করলেন। আর সালাতে সে চাদরের কারুকার্যের প্রতি তাঁর দৃষ্টি পরল। সালাত শেষে তিনি বললেনঃ এ চাদরখানা আবূ জাহমের নিকট নিয়ে যাও, আর তাঁর কাছ হতে আমবিজানিয়্যাহ (কারুকার্য ছাড়া মোটা চাদর) নিয়ে আস। এটা তো আমাকে সালাত থেকে অমনোযোগী করে দিচ্ছিল। হিশাম ইবনে ‘উরওয়া (রহঃ) তাঁর পিতা হতে এবং তিনি ‘আয়িশা (রাঃ) হতে বর্ণনা করেন যে, নবী সাল্লাল্লাহু ‘আলাইহি ওয়া সাল্লাম বলেছেনঃ আমি সালাত আদায়ের সময় এর কারুকার্যের প্রতি আমার দৃষ্টি পড়ে। তখন আমি আশংকা করেছিলাম যে, এটা আমাকে ফিতনায় ফেলে দিতে পারে।


title: জায়নামাজ

text: ‘আয়িশা (রাঃ)-এর নিকট একটা বিচিত্র রঙের পাতলা পর্দার কাপড় ছিল। তিনি তা ঘরের একদিকে পর্দা হিসেবে ব্যবহার করছিলেন। নবী সাল্লাল্লাহু ‘আলাইহি ওয়া সাল্লাম বললেনঃ আমার সামনে থেকে তোমার এই পর্দা সরিয়ে নাও। কারণ সালাত আদায়ের সময় এর ছবিগুলো আমার সামনে ভেসে ওঠে।


title: আমির মিনাই

text:
আমির মিনাই (; জন্ম: ১৯২৮ - মৃত্যু: ১৯ অক্টোবর, ১৯০০) বিখ্যাত উর্দু কবি ছিলেন। ১৮২৮ সালে লখনৌতে জন্মগ্রহণ করেন এবং ১৯০০ সালে হায়দরাবাদে মৃত্যুবরণ করেন। তাঁর পুরো নাম আমির আহমদ মিনাই। তিনি আমির ছদ্মনামে লেখালেখি করতেন। তিনি একটি কবিতায় নামের এ দ্বৈত ব্যবহারের কথা উল্লেখ করেছেন:
نام كا نام، تخلص كا تخلص ہے امير
ايک يہ وصف خداداد مرے نام ميں ہے


title: আমির মিনাই

text:
নাম কা নাম, তাখাল্লুস কা তাখাল্লুস হ্যায় আমির
এক ইয়ে ওয়াসাফ খোদাদাদ মেরে নাম মেঁ হ্যায়


title: আমির মিনাই

text: সাধারণ মানুষ ও অভিজাত শ্রেণি সকলের কাছে তিনি জনপ্রিয় ছিলেন এবং তাঁর সমকালীন গালিব ও দাগ দেহলভির মতই সম্মানীয় ব্যক্তি ছিলেন। উর্দু সাহিত্যের বড় লেখক মোহাম্মদ ইকবালও তাঁর একজন বড় ভক্ত ছিলেন।


title: আমির মিনাই

text: আমির মিনাই ১৮২৮ সালে লখনউয়ের প্রখ্যাত ধার্মিক পণ্ডিত পরিবারে জন্মগ্রহণ করেন। তাঁর বাবা মৌলভি করম মুহাম্মদ মিনাই লখনৌ এর সুপরিচিত ধর্মীয় পণ্ডিত ছিলেন। তাঁর পরিবার লখনউয়ের বিখ্যাত সুফি সাধক হযরত মখদুম শাহ মিনা'র উত্তরসুরী। এ সুফি সাধকের মাজার এখনো অসংখ্য মানুষের তীর্থ। মিনাই পরিবার শাহ মিনা'র এ মাজারকে ঘিরেই শতবর্ষ ধরে বসবাস করত। এজন্য এ এলাকাটি "মিনা বাজার" বা "মহল্লা-ই-মিনাইয়ান" (মিনাইদের বাসস্থান)নামে পরিচিত। আমির লখনউয়ের ফিরিঙ্গি মহলে শিক্ষা লাভ করেন এবং ইসলামী আইনশাস্ত্রে পাণ্ডিত্য লাভ করেন। তিনি আওয়াধ এর রাজকীয় কোর্টে যোগদান করেন এবং অতি উচ্চ পদে আসীন হন। পরবর্তীতে ১৮৫৬ সালে ব্রিটিশদের লখনউ আক্রমণ এবং এর পরে ১৮৫৭ সালে স্বাধীনতা যুদ্ধের সময় তাঁর পারিবারিক বসতবাড়ি ধ্বংসপ্রাপ্ত হয়। এ সময় আমির তাঁর পরিবারের সাথে পালিয়ে যেতে বাধ্য হন। প্রথমে নিকটবর্তী কাকরি শহরে কবি মহসিন কাকরভি'র কাছে আশ্রয় লাভ করেন, পরে শেষপর্যন্ত রামপুর প্রদেশে বসবাস শুরু করেন। এখানে তিনি নওয়াব ইউসুফ আলী খানের বিরাট আনুকুল্য লাভ করেন। এখানে আমির বিচারকার্যে উচ্চপদ লাভ করেন এবং পরে রামপুরের চমৎকার বিশাল লাইব্রেরির প্রধান নিযুক্ত হন এবং বিখ্যাত উর্দু কবি গালিবের স্থলাভিষিক্ত হয়ে শাসকের রাষ্ট্রীয় কাব্য শিক্ষক (উস্তাদ) হন। আমির এখানে ১৯০০ সাল পর্যন্ত বসবাস করেন। এরপর তিনি তাঁর প্রিয় উর্দু অভিধান "আমির-উল-লুঘাত" এর বাকি খণ্ডগুলো প্রকাশ করার জন্য আর্থিক সহায়তা লাভের আশায় দাক্ষিণাত্যের হায়দরাবাদে যাওয়ার সিদ্ধান্ত নেন। কিন্তু দুঃখজনকভাবে হায়দ্রাবাদে যাওয়ার ১ মাসের মাথায় ১৯ অক্টোবর, ১৯০০ সালে তিনি মৃত্যুবরণ করেন। এখানেই তিনি সমাহিত হন।


title: আমির মিনাই

text: আমির মিনাইয়ের পাঁচজন পুত্র (মুহাম্মদ আহমদ মিনাই, খুরশেদ আহমদ মিনাই, লতীফ আহমদ মিনাই, মুমতাজ আহমদ মিনাই এবং মাসুদ আহমদ মিনাই) ও তিনজন কন্যা (মাসুম-উন-নিসা, এহতেশাম-উন-নিসা এবং ফাতিমা) ছিল।


title: আমির মিনাই

text: আমির মিনাই ছিলেন উর্দু ও ফার্সি ভাষার কবি। তিনি ছিলেন একাধারে অভিধান লেখক, সুফি, পণ্ডিত, সম্পাদক, গদ্য লেখক, অণুবাদক এবং ভাষা বিষয়ে সমঝদার একজন ব্যক্তি। তিনি যুক্তিবিদ্যা, আইন, গণিত, ভূগোল, চিকিৎসাশাস্ত্র, ইতিহাস, ধর্ম, সঙ্গীত এবং দর্শন অধ্যয়ন করেন। তিনি উর্দু ও ফার্সি ভাষায় ৫০টির মত বই রচনা করেন যার অধিকাংশই অপ্রকাশিত থেকে যায়।


title: আমির মিনাই

text: কাব্যসাহিত্যে আমির সুপরিচিত ছিলেন তাঁর গজল এবং নাত এর জন্য। নাত হলো হযরত মুহাম্মদ (সঃ) কে প্রশংসা করে রচিত কবিতা। আমির নাতকে উর্দু কাব্যসাহিত্যে অন্যান্য কবিদের মধ্যেও জনপ্রিয় করে তোলেন। তখনকার সময়ের রেওয়াজ অণুযায়ী সে সময়ের প্রতিষ্ঠিত একজন কবিকে নিজের গুরু নির্বাচন করে আমির তাঁর কবি জীবন শুরু করেন। আমিরের গুরু ছিলেন লখনৌ এর প্রথম সারির কবি মুজাফফর আলী আসীর যিনি নিজে আবার উর্দু কাব্যের বড় ব্যক্তিত্ব শেখ গুলাম হামাদানি মুসাফি এর ছাত্র ছিলেন। সেই হিসাবে আমির সবসময় নিজেকে মুসাফি ঘরানার কবি হিসাবে বিবেচনা করতেন।


title: আমির মিনাই

text: আমির তাঁর সময়ের প্রধান প্রধান কবি লেখকদের সাথে বন্ধুতা তৈরি করেন। গালিব যদিও আমিরের চেয়ে কুড়ি বছরের বড় ছিলেন, তবু আমির তাঁকেও বন্ধুদের মধ্যে গণ্য করতেন। এর কারণ হয়তো তাঁরা দুজনেই রামপুর রাজ দরবারের সাথে যুক্ত ছিলেন। আমিরের সাথে খুব ঘনিষ্ঠ বন্ধুত্ব ও প্রতিদ্বন্দ্ব্বিতা ছিল সে সময়ের বড় কবি দাঘ দেহলভীর সাথে। আমির নিজেও সে সময়ের বেশ কয়েকজন কবির গুরু ছিলেন। যার মধ্যে রিয়াজ খাইরাবাদি, জলিল মানাকপুরী, দিল শাহজাহানপুরী এবং মুজতার খাইরাবাদি আছেন। আমির মিনাই দুটি গজলের সংগ্রহ প্রকাশ করেন। প্রথমটি "মিরআতুল গায়েব" এবং দ্বিতীয়টি সনমখানা-ই-ইশক। তিনি "খায়াবান-ই-আফ্রীনিশ এবং "মাহামিদ-ই-খাতামুন-নবীউন" নামে গদ্য ও পদ্য প্রকাশ করেন। খুব অল্প কয়েকজন উর্দু কবিই আমির মিনাইয়ের মত এত বেশি জনপ্রিয় হতে পেরেছেন।


title: আমির মিনাই

text:
"আমির-উল-লুঘাত" নামে বহুখণ্ডের বিস্তারিত উর্দু অভিধান প্রকল্পের প্রতিষ্ঠাতা ও নেতা ছিলেন আমির মিনাই। তাঁর দলে সেই সময়ের বিখ্যাত উর্দু কবি ও লেখকগণ যেমন রিয়াজ খাইরাবাদি, জলিল মানাকপুরি, ওয়াসিম খাইরাবাদি এবং মুমতাজ আলি আহ ছিলেন। এ প্রকল্পের পৃষ্ঠপোষক ছিলেন রামপুরের নবাব এবং উত্তর-পশ্চিম প্রদেশের লেফটেন্যান্ট গভর্ণর স্যার আলফ্রেড লায়াল। কিন্তু নবাবের মৃত্যু এবং গভর্ণর লায়ালের অন্যত্র বদলির কারণে প্রকল্পের কাজ হোচট খায়। আমির মিনাই পরবর্তী বিশ বছর প্রকল্পের জন্য নতুন পৃষ্ঠপোষকের খোঁজে ছিলেন। তিনি পাণ্ডুলিপির কাজ শেষ করতে পারলেও কেবল দুটি ভলিউম "আলিফ মামদুদা" ( آ ) এবং "আলিফ" ( ا ) যথাক্রমে ১৮৯১ ও ১৮৯২ সালে প্রকাশিত হয়। "বে" (ب) বর্ণের তৃতীয় ভলিউমের পাণ্ডুলিপি পরিবারের হেফাজতে রয়ে যায় যা অতি সম্প্রতি আমির মিনাইএর পৌত্র ইসরাইল আহমেদ মিনাই এর প্রচেষ্টায় প্রকাশিত হয়। এটার সম্পাদনার দায়িত্বে ছিলেন বিখ্যাত উর্দু ভাষাবিদ ও অভিধানবিশারদ ড. রউফ পারেখ। অবশিষ্ট ভলিউমগুলি হারিয়ে গেছে বলে ধারণা করা হচ্ছে এবং সেগুলোর সংখ্যাও অজানা। ইসমাইল মিনাই আরও পুনর্মুদ্রণ করেন আমির মিনাই এর দিওয়ান, "মিরআতুল গায়েব", "সনমখানা-ই-ইশক" এবং সাম্প্রতিক সময়ে প্রকাশিত দুটি বই একখণ্ডে। এ দুটি বইয়ের প্রথমটি হল শেষ নবী হযরত মুহাম্মদ (সঃ) এর প্রাথমিক জীবন নিয়ে, এটির নাম "খায়াবান-ই-আফরীনিশ" এবং অপরটি হল আমিরের রচিত নাতের সংগ্রহ "মাহামিদ-ই-খাতাম-উন-নাবিইন"।
১৯৬৩ সালে লখনৌ থেকে প্রকাশিত আবু মুহাম্মদ সাহার এর লেখা "মুতালা-ই-আমির" আমির মিনাই এর জীবন ও সাহিত্যকর্ম সম্পর্কে একটি গুরুত্বপূর্ণ কাজ।


title: আমির মিনাই

text: বিখ্যাত গজল 'সারাকতি যায়ে হ্যায় রুখসে নাকাব আহিস্তা আহিস্তা . . .' ঋষি কাপুর এবং টিনা মুনিম অভিনীত ছবিতে আমির মিনাইয়ের গজল হিসাবে ব্যবহৃত হয়েছে। যদিও এটা নিশ্চিত নয় যে এটি তার রচনা। আরেকটি বিখ্যাত গজল 'হালাত মাইকাদে কে কারভাত বাদল রাহে হ্যায়' তাঁর লেখা মনে করা হলেও সম্ভবত এটিও তার লেখা নয়। আমির মিনাই এর রচিত গজলের মধ্যে সুপরিচিত হচ্ছে 'জব সে বুলবুল তু নে দো তিনকে লিয়ে'। গজলটি গেয়েছেন গুলাম আলী, এম কালিম এবং অন্যান্যরা। উস্তাদ বরকত আলি খান আমির মিনাই এর আরেকটি গজল 'নাভাক-ই নাজ সে মুশকিল হ্যায় বাঁচানা দিল কা' গেয়েছেন।


title: ছন্ন

text: ছন্ন () বা ছন্দক () সিদ্ধার্থ গৌতমের সারথি ছিলেন। পরবর্তীকালে তিনি বৌদ্ধ সংঘে যোগদান করে অর্হত হন।


title: ছন্ন

text: ছন্ন শাক্য প্রজাতন্ত্রের প্রধান শুদ্ধোধনের একজন পরিচারিকার পুত্র ছিলেন। প্রথম জীবনে দুঃখ ও কষ্ট থেকে দূরে প্রাসাদের বিলাসপূর্ণ জীবনযাপনের পর উনত্রিশ বছর বয়সেশুদ্ধোধনের পুত্র সিদ্ধার্থ গৌতম তাঁর সারথি ছন্নকে নিয়ে প্রাসাদ থেকে প্রথমবার ভ্রমণে বেরোন। পথে তিনি একজন বৃদ্ধ মানুষ, একজন অসুস্থ মানুষ, একজন মৃত মানুষ ও একজন সন্ন্যাসীকে দেখতে পান। সাংসারিক দুঃখ কষ্টে সম্পূর্ণ অনভিজ্ঞ সিদ্ধার্থ তাঁর সারথি ছন্নকে এঁদের প্রসঙ্গে জিজ্ঞেস করলে, ছন্ন তাঁকে বুঝিয়ে বলেন যে সকল মানুষের নিয়তি যে তাঁরা একসময় বৃদ্ধ, অসুস্থ হয়ে মৃত্যুমুখে পতিত হবে। মুণ্ডিতমস্তক পীতবর্ণের জীর্ণ বাস পরিহিত সন্ন্যাসী সম্বন্ধে ছন্ন তাঁকে বলেন, যে তিনি মানুষের দুঃখের জন্য নিজ গার্হস্থ্য জীবন ত্যাগ করেছেন, তিনিই সন্ন্যাসী। এই নূতন অভিজ্ঞতায় বিষাদগ্রস্ত সিদ্ধার্থ বাধর্ক্য, জরা ও মৃত্যুকে জয় করার জন্য বদ্ধপরিকর হয়ে একজন সন্ন্যাসীর জীবনযাপনের সিদ্ধান্ত নেন। সংসারের প্রতি বীতরাগ সিদ্ধার্থ এক রাত্রে ঘুমন্ত স্ত্রী, নবজাত পুত্র, পরিবারকে নিঃশব্দ বিদায় জানিয়ে প্রিয় অশ্ব কন্থক ও সারথি ছন্নকে নিয়ে প্রাসাদ ত্যাগ করেন। প্রাসাদ থেকে বেরিয়ে বনের শেষ প্রান্তে পৌঁছে রাজবস্ত্র ত্যাগ করে তলোয়ার দিয়ে তাঁর লম্বা চুল কেটে মুণ্ডিতমস্তক হন। এরপর ছন্নের অনুরোধকে উপেক্ষা করে তাঁকে বিদায় জানিয়ে সিদ্ধার্থ রাজগৃহের উদ্দেশ্যে যাত্রা করেন। ছন্ন সিদ্ধার্থের অলঙ্কার ও রাজনস্ত্র নিয়ে কপিলাবস্তু ফিরে এলে উদ্বিগ্ন শুদ্ধোধন সিদ্ধার্থের খোঁজে সৈন্য পাঠাতে চাইলে ছন্ন সিদ্ধার্থের স্থির প্রতিজ্ঞার কথা স্মরণ করে তাঁকে বারণ করেন।


title: ছন্ন

text: পরবর্তীকালে সিদ্ধার্থ গৌতম বুদ্ধত্ব লাভ করে শুদ্ধোধনের আমন্ত্রণে কপিলাবস্তু শহরে এলে ছন্ন তাঁকে অনুসরণ করে সংসার ত্যাগ করে সংঘজীবনে যোগ দেন। কিন্তু পূর্বজীবনে গৌতম বুদ্ধের প্রিয়পাত্র হওয়ায় তিনি ভিক্ষুজীবনে তাঁর অহঙ্কার ত্যাগ করতে অসমর্থ হন। কোশাম্বী রাজ্যের ঘোষিতাশ্রমে তিনি একটি অপরাধ করে অস্বীকার করায় গৌতম বুদ্ধ উখ্খেপনিয়-কম্ম আরোপ করে তাঁর সংঘজীবনের ওপর নিষেধাজ্ঞা জারি করেন। পরে ছন্ন তাঁর কাছে ক্ষমা প্রার্থনা করলে তাঁকে সংঘ জীবনে ফিরিয়ে আনা হয়। ধম্মপদত্থকথা অনুসারে, গৌতম বুদ্ধের বারংবার সাবধানবাণী সত্ত্বেও সারিপুত্ত ও মোগ্গলনের সঙ্গে ছন্ন দুর্ব্যবহার করার কারণে গৌতম বুদ্ধ ছন্নের জন্য ব্রহ্মদণ্ড নামক নৈতিক শাস্তি করার জন্য আনন্দকে নির্দেশ দেন। গৌতম বুদ্ধের মৃত্যুর পর প্রথম বৌদ্ধ সঙ্গীতি আহ্বান করা হলে, সেখানে ছন্নের ওপর ব্রহ্মদণ্ড আরোপ করে তাঁকে সংঘ থেকে বহিষ্কার করা হয়। এই সংবাদে ছন্ন অনুতপ্ত হয়ে অর্হত হিসেবে গণ্য হন।


title: টনি জা

text: জাপানোম ইয়েরুম (), বা তাতচাকোর্ন ইয়েরুম () বা ফানোম ইয়েরুম (; ) (জন্মঃ- ৫ই ফেব্রুয়ারি ১৯৭৬), আন্তর্জাতিকভাবে যিনি টনি জা নামে পরিচিত, এবং থাইল্যান্ডে জা ফানোম () নামে পরিচিত, একজন থাই মার্শাল আর্টিস্ট, শারীরিক প্রশিক্ষক, অভিনেতা, প্রযোজক, অ্যাকশন কোরিওগ্রাফার, লেখক, পরিচালক, স্টান্ট ম্যান। তিনি তার ছবি "", "টম-ইয়ামন-গুং" , "", "ওং-বাক ৩" এবং "টম-ইয়ামন-গুং ২" ইত্যাদি চলচ্চিত্রে অভিনয়ের জন্য বিখ্যাত।


title: আউদা আবু তায়ি

text: আউদা আবু তায়ি ( আনুমানিক ১৮৭৪ – ১৯২৪) ছিলেন আরব বিদ্রোহের সময় বেদুইন আরব গোত্র হাউইতাতের একজন শেখ বা নেতা। হাউইতাতদের বসতিস্থল বর্তমান সৌদি আরব/জর্ডান অঞ্চলে ছিল।


title: আউদা আবু তায়ি

text: আরব বিদ্রোহে আউদা একজন গুরুত্বপূর্ণ ব্যক্তি ছিলেন। ব্রিটিশ কর্নেল টি ই লরেন্সের লেখা সেভেন পিলার্স অব উইজডোম বইয়ের মাধ্যমে তিনি আরবের বাইরে পরিচিতি পান। এছাড়াও ডেভিড লিনের চলচ্চিত্র লরেন্স অব আরাবিয়াতে আউদা আবু তায়ির চরিত্র রয়েছে।


title: আউদা আবু তায়ি

text: টি ই লরেন্সের বিবরণ অণুযায়ী হাউইতাতরা পূর্বে হাইলের আমির আল রশিদ পরিবারের অধীনস্থ ছিল। কিন্তু এসময় তারা বিভক্ত হয়ে পড়ে এবং আউদা গোত্রের পূর্বাঞ্চলীয় অংশের নিয়ন্ত্রণ পান। তিনি তার পিতার দাবিগুলো গ্রহণ করেছিলেন। আউদার পিতা হারব আবু তায়ি (? - ১৯০৪) পূর্বে আরার ইবনে জাজির সাথে নেতৃত্ব নিয়ে প্রতিযোগিতায় অবতীর্ণ হয়েছিলেন। আউদা ও তার ইবনে জাজি প্রতিপক্ষ আরারের সৎ ভাই আবতান হাউইতাতদের শক্তিকে পূর্বের কৃষি ও উট পালন থেকে অভিযানমূলক কাজের দিকে নিয়ে আসেন। ফলে গোত্রের সম্পদ বৃদ্ধি পায় তবে তারা মূলত যাযাবর জীবন অতীবাহিত করত। ১৯০৮ সালে একটি ঘটনার পর হাউইতাত ও উসমানীয় প্রশাসনের মধ্যে উত্তেজনা বৃদ্ধি পায়। এসময় কর দাবি করার জন্য পাঠানো দুইজন সেনা নিহত হয়। আউদার দাবি ছিল যে কর ইতোমধ্যে পরিশোধ হয়ে গিয়েছে।


title: আউদা আবু তায়ি

text:
আউদা আবু তায়িকে আরব বিদ্রোহের একজন বীর হিসেবে দেখা হয়। টি ই লরেন্স তার ব্যাপারে বলেছেন আউদা তার বেদুইন জীবন নিয়ে গর্বিত ছিলেন। লরেন্সের মতে আউদা ছিলেন উত্তর আরবের সবচেয়ে বড় যোদ্ধা। লরেন্স লিখেছেন যে:
"“তিনি জীবনকে একটি বীরত্বগাথা হিসেবে দেখতেন, এর সবগুলো ঘটনাই গুরুত্বপূর্ণ ছিল। তার সাথে সম্পর্কিত সব ব্যক্তিত্ব ছিল বীরত্বপূর্ণ, তার মন ছিল পুরনো দিনের অভিযানের উপর কবিতা ও যুদ্ধের মহাকাব্যিক গল্পে পরিপূর্ণ।”"


title: আউদা আবু তায়ি

text: মরুভূমির ঐতিহ্য মোতাবেক আউদা তার আতিথেয়তা ও সৌজন্যতার জন্য পরিচিত ছিলেন। শতাধিক অভিযানে অর্জিত সম্পদ সত্ত্বেও তিনি দরিদ্র জীবন যাপন করতেন। কিংবদন্তি অণুযায়ী তিনি ৭৫ জন আরবকে লড়াইয়ে নিজ হাতে হত্যা করেছেন। উগ্র মেজাজের হলেও সর্বদা তার মুখে হাসি থাকত। ভয়াবহ হিসেবে পরিচিত হলেও তাকে ভদ্র, সোজাসাপ্টা, সৎ, উদার ও উষ্ণ হৃদয়ের বলে বর্ণনা করা হয়।


title: আউদা আবু তায়ি

text:
আউদা আবু তায়ি হেজাজ রেলওয়ের নিকটের মরুভূমিতে বসবাস করতেন। এই বিচ্ছিন্নতা তিনি প্রয়োজনীয় মনে করতেন কারণ কনস্টান্টিনোপলের দুইজন কর সংগ্রাহক নিহত হওয়ার পর তুর্কিরা তার মাথার দাম ঘোষণা করেছিল। তুর্কিদের মনোযোগ এড়ানোর জন্য ফয়সাল ও লরেন্সের এধরনের এলাকা দরকার ছিল। লরেন্স লিখেছেন,
"“শুধু আউদা আবু তায়ির মাধ্যমেই আমরা গোত্রগুলোকে আমাদের পক্ষে মাআন থেকে আকাবায় নিয়ে যেতে পেরেছিলেন যাতে তারা আকাবা এবং এর পাহাড়ের তুর্কি গ্যারিসন দখল করতে আমাদের সাহায্যে আসে।”"


title: আউদা আবু তায়ি

text: আউদার গোত্রের লোকেরা মরুভূমির সেরা যোদ্ধা হিসেবে খ্যাত ছিল। একারণে আরব বিদ্রোহে তার সমর্থন জরুরি ছিল। আউদা প্রথমে উসমানীয় সাম্রাজ্যের মিত্র ছিলেন। পরে তিনি ফয়সাল ও লরেন্সের পক্ষাবলম্বন করেন। তিনি আরব স্বাধীনতা আন্দোলনের একজন কড়া সমর্থক হয়ে উঠেছিলেন। পক্ষ বদল করলে তাকে আর্থিক সুবিধা দেয়ার প্রস্তাব তুর্কি কর্তৃপক্ষের কাছ থেকে করা হয়েছিল। কিন্তু তিনি তা প্রত্যাখ্যান করেন। আকাবা ও দামেস্কের পতনে তার গোত্রের উল্লেখযোগ্য ভূমিকা রয়েছে।


title: আউদা আবু তায়ি

text: দামেস্কের আরব সরকারের পতনের পর আউদা মরুভূমিতে অবস্থান করতে থাকেন। বন্দী তুর্কি দাস শ্রমিকদের মাধ্যমে তিনি মাআনের পূর্বে আল জাফরে একটি প্রাসাদ নির্মাণ করান। তবে এটি সম্পন্ন হওয়ার আগে ১৯২৪ সালে তিনি মৃত্যুবরণ করেন।


title: আউদা আবু তায়ি

text: ডেভিড লিনের লরেন্স অব আরাবিয়া চলচ্চিত্রে এন্থনি কুইন আউদা আবু তায়ি চরিত্রে অভিনয় করেছেন। ২০০৯ সালের কাতারি চলচ্চিত্র "আউদা আবু তায়িহ"তেও তার চরিত্র রয়েছে।


title: হিউ ম্যাসি

text: হিউ হ্যামন ম্যাসি (; জন্ম: ১১ এপ্রিল, ১৮৫৪ - মৃত্যু: ১২ অক্টোবর, ১৯৩৮) নিয়ার বেলফাস্ট এলাকায় জন্মগ্রহণকারী অস্ট্রেলিয়ার ক্রিকেটার ছিলেন। অস্ট্রেলিয়া ক্রিকেট দলের পক্ষে টেস্ট ক্রিকেটে অংশগ্রহণ করেছেন। এছাড়াও তিনি জাতীয় দলের অধিনায়কত্ব করেন। হিউ ম্যাসি ঘরোয়া ক্রিকেটে নিউ সাউথ ওয়েলস দলের পক্ষাবলম্বন করেন। তাঁর পুত্র রবার্ট জন জ্যাক অলরাইট ম্যাসিও নিউ সাউথ ওয়েলসের অন্যতম ক্রিকেটার ছিলেন।


title: হিউ ম্যাসি

text: ১৮৮২ সালের অ্যাশেজ সিরিজের ওভাল টেস্টে তাঁর ভূমিকা স্মরণীয় হয়ে আছে। পরবর্তীতে ফ্রেড স্পফোর্থের অবিস্মরণীয় বোলিং প্রদর্শনে খেলায় ফলাফল আসে। চার্লস ব্যানারম্যানের সাথে ব্যাটিং উদ্বোধনে নেমে মারকুটে ব্যাটসম্যান ম্যাসি মাত্র ৬০ বল খেলে ৪৭ মিনিটে ৫৫ রান তোলেন। এ রান সংগ্রহে তিনি নয়টি বাউন্ডারি মারেন। এরফলে তাঁর দল নাটকীয়ভাবে মাত্র ৭ রানের ব্যবধানে জয় পেয়েছিল। ১৮৮৪-৮৫ মৌসুমে ইংল্যান্ডের বিপক্ষে একটিমাত্র টেস্টে অধিনায়কত্ব করেন।


title: হেজাজ রেলওয়ে

text: হেজাজ রেলওয়ে () ছিল দামেস্ক থেকে মদিনা পর্যন্ত বিস্তৃত একটি ন্যারো গজ রেলপথ। এটি হেজাজ অঞ্চলের মধ্য দিয়ে অগ্রসর হয়। এছাড়াও হাইফার দিকে এর একটি শাখা ছিল। হেজাজ রেলওয়ে ছিল উসমানীয় রেলওয়ে নেটওয়ার্কের একটি অংশ। ইস্তানবুল থেকে দামেস্ক হয়ে মক্কা পর্যন্ত পৌছানোর জন্য এর নির্মাণ করা হয়। প্রথম বিশ্বযুদ্ধ শুরু হওয়ার কারণে মদিনার বেশি এর নির্মাণ সম্ভব হয়নি।


title: হেজাজ রেলওয়ে

text:
এই রেলপথ নির্মাণের মূল উদ্দেশ্য ছিল উসমানীয় খিলাফতের রাজধানী কনস্টান্টিনোপল থেকে ইসলামের পবিত্রতম শহর মক্কা পর্যন্ত যোগাযোগ সহজ করা। এছাড়াও উসমানীয় সাম্রাজ্যের দূরবর্তী
আরব প্রদেশের অর্থনৈতিক ও রাজনৈতিক অবস্থার উন্নয়ন ঘটানো এবং সামরিক বাহিনীর যোগাযোগ সহজ করা এর উদ্দেশ্য হিসেবে কাজ করে।
তারপর প্রথম বিশ্বযুদ্ধ শুরু হলে আরব বিদ্রোহরা ব্রিটিশদের পক্ষ অবলম্বন করে উসমানীয় খেলাফতের বিরুদ্ধে বিদ্রোহ করে।যুদ্ধে ব্রিটিশ অফিসার টি ই লরেন্স ও তাদের দালাল প্রথম ফয়সাল রেলপথটি ধ্বংস করে।


title: ভিন ডাইসেল

text: ভিন ডাইসেল (জন্ম জুলাই ১৮,১৯৬৭) একজন আমেরিকান অভিনেতা এবং চলচ্চিত্র নির্মাতা।তিনি তার অভিনয় শুরু করেন স্টিভ স্পিয়েল্বার্গ এর "সেভিং প্রাইভেট রায়ান"(১৯৯৮) এর মাধ্যমে। তিনি “রিডিক” ভূমিকায় “দা চরনিকল অব রিডিক ট্রিলজি”(২০০১-২০০৩) এবং “ডমিনিক টরেটো” ভূমিকায় “দা ফাস্ট এন্ড ফিউরিয়াস” সিরিজ (২০০১-বর্তমান) এর জন্য বিখ্যাত। উভয় সিরিজে তিনি প্রযোজক ছিলেন।


title: ভিন ডাইসেল

text: ডাইসেল "এক্সএক্সএক্স(২০০২)" এবং সিডনি লুমেট এর " ফাইন্ড মি গাল্টি" (২০০৬) এর জন্য তারকা খ্যাতি অর্জন করেন। এছাড়া তিনি "দা আয়রন জায়ান্ট" (১৯৯৯) এবং " গার্ডিয়ান অব দা গ্যালাক্সি"(২০১৪) তে কন্ঠ দিয়েছেন। চলচ্চিত্র নির্মাতা হিসাবে তিনি "স্ট্রেইস" ছবিতে পরিচালক, লেখক, প্রযোজক এবং অভিনেতা হিসাবে ভূমিকা রেখেছেন। এছাড়া তিনি “ওয়ান রেইস ফিল্ম”, “রেইস্ট্রাক রেকর্ড” এবং “টাইগার স্টুডিও” এর প্রতিষ্ঠাতা।


title: মহামায়া হ্রদ

text: মহামায়া হ্রদ বাংলাদেশের দ্বিতীয় বৃহত্তম কৃত্রিম হৃদ। এর আয়তন প্রায় ১১ বর্গ কিলোমিটার।


title: মহামায়া হ্রদ

text:
চট্টগ্রাম শহর থেকে ৪৫ কিলোমিটার উত্তরে ঢাকা-চট্টগ্রাম মহাসড়ক সংলগ্ন
চট্টগ্রামের মীরসরাই উপজেলার ৮ নম্বর দুর্গাপুর ইউনিয়নের ঠাকুরদিঘী বাজার থেকে দেড়/দুই কিলোমিটার পূর্বে পাহাড়ের পাদদেশে এর অবস্থান।


title: মহামায়া হ্রদ

text:
এই এলাকার জলাবদ্ধতা ও পাহাড়ি ঢল নিরসন এবং শুষ্ক মৌসুমে কৃষিখাতে সেচ সুবিধার লক্ষ্যে পানি উন্নয়ন বোর্ড মহামায়া সেচ প্রকল্পের অংশ হিসেবে ১৯৯৯ সালে উক্ত মহামায়া খালের ওপর স্লুইস গেট স্থাপন করে।
তত্কালীন সড়ক ও জনপথের মহাসড়কের অধিগ্রহণের অংশ পানি উন্নয়ন বোর্ডের অধিগ্রহণ অংশে স্লুইস গেট অপারেটিংয়ের জন্য সেখানে সড়ক নির্মাণ করে পাউবো। তখনকার সময়ে সৌন্দর্য বর্ধনের জন্য মিরসরাই উন্নয়ন সংসদ নামের স্থানীয় সামাজিক উন্নয়ন সংগঠন সড়কের দু’পাশে শতাধিক গাছ রোপণ করে। ২০১০ সালের ২৯ ডিসেম্বর প্রধানমন্ত্রী শেখ হাসিনা মহামায়া সেচ প্রকল্প উদ্ভোধন করেন। উদ্বোধনের পর পানি উন্নয়ন বোর্ড এবং মৎস্য বিভাগ পর্যায়ক্রমে এই হ্রদ প্রায় ৩০ টন পোনা অবমুক্ত করে।


title: মদিনার যুদ্ধ (১৮১২)

text: মদিনার যুদ্ধ শীর্ষক এই ঘটনা ১৮১২ সালে সংঘটিত হয়। আল সাফরার যুদ্ধের পর তুসুন পাশার বাহিনী মদিনার আশেপাশের বিদ্রোহী গোত্রগুলোর সাথে বোঝাপড়ায় লিপ্ত হয়। মুহাম্মদ আলি পাশা এসময় মদিনা পুনর্দখলের জন্য আহমেদ আগাকে ১০,০০০ জন সেনা দিয়ে তুসুনের বাহিনীকে সাহায্যের জন্য পাঠান। এই বাহিনী ১৮১২ সালের নভেম্বরে শহর জয় করতে সক্ষম। এতে ৬০০ সৌদি যোদ্ধা নিহত হয়।


title: আহমেদ হাসান আল-বকর

text: আহমেদ হাসান আল বকর (Arabic أحمد حسن البكر ""; ১ জুলাই ১৯১৪ – ৪ অক্টোবর ১৯৮২) ছিলেন ইরাকের চতুর্থ রাষ্ট্রপতি। ১৯৬৮ সালের ১৭ জুলাই থেকে ১৯৭৯ সালের ১৬ জুলাই তিনি এই দায়িত্বপালন করেন। তিনি বিপ্লবী আরব সোশ্যালিস্ট বাথ পার্টির অন্যতম নেতৃত্বস্থানীয় নেতা ছিলেন।


title: আহমেদ হাসান আল-বকর

text: ১৪ জুলাই বিপ্লবের মাধ্যমে রাজতন্ত্র উৎখাত করা হয়। এরপর আল বকর উপরে উঠে আসেন। নবগঠিত সরকারে আল বকর ইরাকি-সোভিয়েত সম্পর্ক বৃদ্ধিতে নিয়োজিত ছিলেন ১৯৫৯ সালে আল বকর ইরাকের সামরিক বাহিনী থেকে পদত্যাগ করতে বাধ্য হন। তৎকালীন সরকার তার বিরুদ্ধে সরকার বিরোধী কার্যকলাপের অভিযোগ করে। বাধ্যতামূলক অবসরের পর তিনি বাথ পার্টির ইরাকি অংশের সামরিক ব্যুরোর চেয়ারম্যান হন। এই পদের মাধ্যমে তিনি বাথিস্ট মতাদর্শের জন্য নতুন কর্মী সংগ্রহ করতে সক্ষম ছিলেন। রমজান বিপ্লবের মাধ্যমে প্রধানমন্ত্রী আবদুল করিম কাসেম ক্ষমতাচ্যুত হলে আল বকর প্রধানমন্ত্রী নিযুক্ত হন এবং পরবর্তীতে বাথ-নাসেরবাদি জোট সরকারের উপরাষ্ট্রপতি হন। এই সরকার একবছরের কিছু বেশি সময় টিকে ছিল। ১৯৬৩ সালের নভেম্বরে সংঘটিত অভ্যুত্থানে সরকার উৎখাত হয়।


title: আহমেদ হাসান আল-বকর

text: ১৯৬৩ সালে আরব সোশ্যালিস্ট বাথ পার্টি সরকার থেকে বহিষ্কৃত হলে আল বকর ও তার দল আত্মগোপনে থেকে কর্মকাণ্ড চালাতে থাকে। তারা সরকারের সমালোচক হয়ে উঠে। এসময় আল বকর বাথ পার্টির ইরাকি অংশের সেক্রেটারি জেনারেল (প্রধান) হন এবং সাদ্দাম হোসেনকে দলীয় সেলের উপনেতা নিয়োগ দেন। আল বকর ও তার বাথ পার্টি ১৯৬৮ সালে ১৭ জুলাই বিপ্লবের মাধ্যমে ক্ষমতায় আসে। অভ্যুত্থানের পর আল বকর বিপ্লবী কমান্ড কাউন্সিলের চেয়ারম্যান ও রাষ্ট্রপতি নির্বাচিত হন। তিনি সাদ্দাম হোসেনকে প্রধানমন্ত্রী হিসেবে নিয়োগ দেন।


title: আহমেদ হাসান আল-বকর

text: তার শাসনামলে ইরাকে সমৃদ্ধি ছিল। অর্থনৈতিক অগ্রগতি বৃদ্ধি পায়। আরব বিশ্বে ইরাকের প্রভাব বৃদ্ধি পায় এবং জনসাধারণের জীবনমান উন্নত হয়। ভূমি সংস্কার করা হয় এবং সমতার ভিত্তিতে সম্পদ বণ্টন করা হয়। ১৯৭০ এর দশকের শেষের দিকে সাদ্দাম হোসেনের নির্দেশনায় সমাজতান্ত্রিক অর্থনৈতিক প্রতিষ্ঠা করা হয়েছিল। এই দশকে আল বকর ধীরে ধীরে সাদ্দাম হোসেনের কাছে ক্ষমতা হারিয়ে ফেলেন। সাদ্দাম হোসেন দলের ভেতরে ও রাষ্ট্রে নিজের অবস্থান শক্তিশালী করেছিলেন। ১৯৭৯ সালে আল বকর স্বাস্থ্যগত কারণে সকল দায়িত্ব থেকে অবসর নেন। তিনি ১৯৮২ সালে মৃত্যুবরণ করেন।


title: ১৭ জুলাই বিপ্লব

text: ১৭ জুলাই বিপ্লব ১৯৬৮ সালে ইরাকে সংঘটিত একটি রক্তপাতহীন অভ্যুত্থান। জেনারেল আহমেদ হাসান আল বকর এর নেতৃত্ব দেন। এর ফলে আরব সোশ্যালিস্ট বাথ পার্টির ইরাকি আঞ্চলিক শাখা ক্ষমতায় আসে। এই অভ্যুথানের প্রধান দুই অংশগ্রহণকারী ছিলেন সাদ্দাম হোসেন ও সালাহ উমর আল আলি। ইতিহাসবিদ চার্লস আর এইচ ট্রিপের মতে "এই অভ্যুথান স্নায়ুযুদ্ধের সময় মধ্যপ্রাচ্যে যুক্তরাষ্ট্রের সহায়তাপুষ্ট নিরপত্তা ব্যবস্থা বিপর্যস্ত করে দিয়েছিল এবং প্রতীয়মান হচ্ছিল যে বাগদাদের শাসনের শত্রু যুক্তরাষ্ট্রের প্রয়োজনীয় মিত্র।" ১৭ জুলাই বিপ্লব থেকে ২০০৩ সাল পর্যন্ত বাথ পার্টি ইরাক শাসন করে। এরপর যুক্তরাষ্ট্র ও ইংল্যান্ডের যৌথ বাহিনীর আক্রমণের পর বাথ পার্টি ক্ষমতাচ্যুত হয় এবং ইরাক বহুজাতিক জোট বাহিনীর নিয়ন্ত্রণে আসে।


title: ১৪ জুলাই বিপ্লব

text: ১৪ জুলাই বিপ্লব বা ১৯৫৮ ইরাকি অভ্যুত্থান ১৯৫৮ সালের ১৪ জুলাই সংঘটিত হয়। এই বিপ্লবের মাধ্যমে ব্রিটিশ সমর্থনে প্রতিষ্ঠিত ইরাকের হাশেমি রাজতন্ত্রের অবসান হয়। রাজা দ্বিতীয় ফয়সাল, তার অভিভাবক যুবরাজ আবদুল্লাহ ও প্রধানমন্ত্রী নুরি আল সাইদ অভ্যুত্থানের সময় নিহত হন।


title: ১৪ জুলাই বিপ্লব

text: অভ্যুত্থানের মাধ্যমে ইরাকে প্রজাতন্ত্র প্রতিষ্ঠিত হয়। ১৯৫৮ সাল থেকে ২০০৩ সাল পর্যন্ত ইরাক কার্যতভাবে আরব জাতীয়তাবাদি ও একদলীয় রাষ্ট্র ছিল।


title: কাঁদুনে চা

text: কাঁদুনে চা (দ্বিপদ নাম:Leptospermum madidum) হচ্ছে "লেপ্টোস্পারমাম" গণের একটি উদ্ভিদ প্রজাতি। এটি ১৯৯২ সালে এ.আর. বিন কর্তৃক বর্ণিত। এর দ্বিপদ নামের অর্থ "Leptos" অর্থ সরু, কোমল ও নাজুক পাতা বিশিষ্ট, "sperma" অর্থ বীজ এবং "madidus" অর্থ ভেজা বা সিক্ত।


title: দুর্গা শক্তি নাগপাল

text: দুর্গা শক্তি নাগপাল () (জন্ম: ২৫ জুন, ১৯৮৪) ভারতীয় প্রশাসনিক সার্ভিসের উত্তর প্রদেশ ক্যাডারের একজন ভারতীয় আমলা ও সরকারি কর্মকর্তা। তিনি কানপুরে যুগ্ম ম্যাজিস্ট্রেট (গ্রামীণ) হিসাবে নিযুক্ত আছেন। তিনি তার অধিক্ষেত্র গৌতম বুধ নগরে দুর্নীতি ও অবৈধ বালি খননের বিরুদ্ধে পদক্ষেপ নিয়ে সকলের দৃষ্টি আকর্ষণ করেছেন। তিনি পরে বৃহত্তর নয়ডার গ্রামের একটি মসজিদের অবৈধ প্রাচীর গুঁড়িয়ে দেওয়ার জন্য উত্তর প্রদেশ সরকার দ্বারা সাময়িকভাবে বরখাস্ত হলে তা যুক্তিহীন ভিত্তিতে করা হয় বলে প্রবল বিরোধিতার সম্মুখীন হয়। বিভিন্ন রাজনৈতিক দলগুলি, ভারতীয় আমলাদের সংগঠন, এবং অনলাইন সামাজিক মিডিয়ায় সাধারণ জণগণের কাছ থেকে তার স্থগিতাদেশ প্রত্যাহার করার চাপ ছিলো। ২০১৩ সালের ২২ সেপ্টেম্বর তাঁর স্থগিতাদেশ উত্তর প্রদেশ সরকার দ্বারা প্রত্যাহার করা হয়।


title: মমিনউল্লাহ পাটোয়ারী

text: মমিনউল্লাহ পাটোয়ারী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মমিনউল্লাহ পাটোয়ারী

text: মমিনউল্লাহ পাটোয়ারীর বাড়ি চাঁদপুর জেলার সদর উপজেলার মৈশাদী গ্রামে। তাঁর বাবার নাম মেহেরউল্লাহ পাটোয়ারী এবং মায়ের নাম শামছুন নাহার। তাঁর স্ত্রীর নাম নাজনীন মমতাজ। এ দম্পতির দুই ছেলে। তিনি ১৯৭১ সালে চট্টগ্রাম বিশ্ববিদ্যালয়ের ছাত্র ছিলেন। মুক্তিযুদ্ধ শুরু হলে তিনি নিজ এলাকা দিয়ে ভারতে চলে যান। পলাশিতে তিনি প্রশিক্ষণ নেন।


title: মমিনউল্লাহ পাটোয়ারী

text:
স্বাধীনতার পর মমিনউল্লাহ পাটোয়ারী পুলিশ বাহিনীতে চাকরি করেন। ১৯৯২ সালে সিভিল সার্ভিসে যোগ দেন এবং ২০০৮ সালে সচিব হিসেবে অবসর নেন।
১৯৭১ সালের ২৯ অথবা ৩০ অক্টোবর দুপুর ১২টা। চাঁদপুর নৌবন্দরসংলগ্ন স্থানে বার্মা ইস্টার্নের তেলের ডিপো। বন্দর ও সংলগ্ন তেলের ডিপো, চারদিকে শত্রুর জোরদার নিরাপত্তাব্যবস্থা। দিনে-দুপুরে সেখানে অপারেশন চালানো দুঃসাধ্য এক কাজ। সব উপেক্ষা করে সেখানে অপারেশন চালান নৌকমান্ডো মমিনউল্লাহ পাটোয়ারী ও ফজলুল কবীর। সঙ্গে তাঁদের সহযোগী নান্নু নামে স্থানীয় একজন। দিনের বেলায় চাঁদপুরের বার্মা ইস্টার্নের তেলের ডিপো ধ্বংসে তাঁরা দুজন দুঃসাহসিকতার পরিচয় দেন। দিনে-দুপুরে হঠাৎ বিকট শব্দ। একের পর এক বিস্ফোরণ। দাউদাউ আগুন আর কালো ধোঁয়ার কুণ্ডলী। আগুনের লেলিহান শিখা ও ধোঁয়ার কুণ্ডলী ক্রমেই বড় হয়ে ওপরে উঠতে থাকল। জ্বলন্ত আগুনের তাপে সেখানে টেকা দায়। ভয়াবহ এক অবস্থা। চারদিকে পাকিস্তানি সেনা আর তাঁদের সহযোগীদের হতবিহ্বল ছোটাছুটি। আগুনের শিখায় গুরুতরভাবে পুড়ে গেল তাঁদের কয়েকজনের শরীর। দু-তিনজন তখনই নিহত হলো। জীবনের মায়া-মৃত্যুভয় তাঁদের ছিল না। মমিনউল্লাহ পাটোয়ারী তাঁর সহযোদ্ধাকে সঙ্গে নিয়ে সফলতার সঙ্গে বিস্ফোরক দিয়ে তেলের ডিপো উড়িয়ে দেন। বিস্ফোরণে তেলের ডিপো মারাত্মক ক্ষতিগ্রস্ত হলো। কয়েক ঘণ্টা ধরে হাজার হাজার গ্যালন জ্বালানি তেল পুড়ে নিঃশেষ হয়ে গেল। মমিনউল্লাহ পাটোয়ারী একজন সাহসী নৌকমান্ডো ছিলেন। তিনি মুক্তিযুদ্ধে আরও কয়েকটি সফল অপারেশন করেন। ১৬ আগস্ট চাঁদপুর নৌবন্দরে, ২৬ অক্টোবর চাঁদপুরে দুটি খাদ্যবাহী নৌকা দখল, ৩০ অক্টোবর চাঁদপুর ডাকাতিয়া নদীর লন্ডন ঘাটে আমেরিকান পতাকাবাহী জাহাজ এমডি লোরেন ধ্বংস, চাঁদপুর-লাকসাম রেলপথের একটি কালভার্ট ধ্বংস, ৫ নভেম্বর চীনা পতাকাবাহী জাহাজে আক্রমণ করেন তিনি।


title: মহেশখালী পৌরসভা

text: মহেশখালী পৌরসভা বাংলাদেশের কক্সবাজার জেলার একটি পৌরসভা।


title: মহেশখালী পৌরসভা

text: মহেশখালী পৌরসভার আয়তন ৭.৬৮ বর্গ কিলোমিটার।


title: মহেশখালী পৌরসভা

text: ২০১১ সালের পরিসংখ্যান অনুযায়ী মহেশখালী পৌরসভার লোকসংখ্যা ৩৫,০০০ জন। এর মধ্যে পুরুষ ২০,৩৭০ জন এবং মহিলা ১৪,৬৩০ জন। বাৎসরিক জনসংখ্যা বৃদ্ধির হার ২%।


title: মহেশখালী পৌরসভা

text: কক্সবাজার জেলা সদর থেকে ১৫ কিলোমিটার উত্তর-পশ্চিমে মহেশখালী পৌরসভার অবস্থান। এ পৌরসভার উত্তরে ছোট মহেশখালী ইউনিয়ন উত্তর পশ্চিমে বড় মহেশখালী ইউনিয়ন; পশ্চিমে কুতুবজোম ইউনিয়ন; দক্ষিণে মহেশখালী চ্যানেল, কক্সবাজার সদর উপজেলার খুরুশকুল ইউনিয়ন এবং পূর্বে মহেশখালী চ্যানেল, কক্সবাজার সদর উপজেলার খুরুশকুল ইউনিয়ন ও চৌফলদণ্ডী ইউনিয়ন অবস্থিত।


title: মহেশখালী পৌরসভা

text: ৯টি ওয়ার্ড নিয়ে মহেশখালী পৌরসভা গঠিত হয়েছে। এ পৌরসভার প্রশাসনিক কার্যক্রম মহেশখালী থানার আওতাধীন। এটি জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।


title: মহেশখালী পৌরসভা

text:
ওয়ার্ডভিত্তিক এ পৌরসভার এলাকাগুলো হল:
মহেশখালী পৌরসভার স্বাক্ষরতার হার ৪৮%। এখানে ১টি ডিগ্রী কলেজ, ১টি বিশ্ববিদ্যালয় কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।মহেশখালী সদরে প্রবেশের দুধরনের ব্যবস্থা রয়েছে ৷
মহেশখালী পৌরসভায় যোগাযোগের প্রধান সড়ক চকরিয়া-মহেশখালী সড়ক। সব ধরণের যানবাহনে যোগাযোগ করা যায়। এছাড়া কক্সবাজার মুল শহর হতে সাগর পথে ইঞ্জিন চালিত নৌকা বা স্পীডবোট যোগে মহেশখালী আসা যায় ৷


title: মহেশখালী পৌরসভা

text: মহেশখালী পৌরসভায় ৩১ শয্যাবিশিষ্ট ১টি সরকারি হাসপাতাল রয়েছে।


title: মহেশখালী পৌরসভা

text: মহেশখালী পৌরসভায় ১৬টি মসজিদ, ৯টি মন্দির ও ২টি বিহার রয়েছে।


title: মহেশখালী পৌরসভা

text: মহেশখালী পৌরসভার পূর্ব এবং দক্ষিণ দিকে প্রবাহিত হচ্ছে মহেশখালী চ্যানেল।


title: মহেশখালী পৌরসভা

text: মহেশখালী পৌরসভার প্রধান হাট/বাজার হল গোরকঘাটা বাজার।


title: টেকনাফ পৌরসভা

text: টেকনাফ পৌরসভা বাংলাদেশের কক্সবাজার জেলার অন্তর্গত একটি পৌরসভা। এটি বাংলাদেশের সর্ব-দক্ষিণের পৌরসভা।


title: টেকনাফ পৌরসভা

text: টেকনাফ পৌরসভার আয়তন ৪.০৫ বর্গ কিলোমিটার।


title: টেকনাফ পৌরসভা

text: ২০১১ সালের পরিসংখ্যান অনুযায়ী টেকনাফ পৌরসভার লোকসংখ্যা ২৫,১৩৭ জন। এর মধ্যে পুরুষ ১৩,৩৭৬ জন এবং মহিলা ১১,৭৬১ জন।


title: টেকনাফ পৌরসভা

text: টেকনাফ উপজেলার দক্ষিণাংশে টেকনাফ পৌরসভার অবস্থান। কক্সবাজার জেলা সদর থেকে এ পৌরসভার দূরত্ব প্রায় ৮২ কিলোমিটার। এর উত্তরে ও পশ্চিমে টেকনাফ সদর ইউনিয়ন, দক্ষিণে সাবরাং ইউনিয়ন এবং পূর্বে নাফ নদী ও মায়ানমারের রাখাইন প্রদেশ অবস্থিত।


title: টেকনাফ পৌরসভা

text: গণপ্রজাতন্ত্রী বাংলাদেশ সরকার ২০০০ সালে একটি প্রজ্ঞাপনের মাধ্যমে টেকনাফ উপজেলার টেকনাফ সদর ইউনিয়নের টেকনাফ মৌজার অাংশিক নিয়ে টেকনাফ পৌরসভা গঠন করে। জনগণের সার্বিক সহযোগিতায় ২০১২ সালের ১১ জুলাই এ পৌরসভাকে "গ" শ্রেণী থেকে "খ" শ্রেণীতে উন্নীত করা হয়।


title: টেকনাফ পৌরসভা

text: টেকনাফ পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম টেকনাফ মডেল থানার আওতাধীন। এটি জাতীয় সংসদের ২৯৭নং নির্বাচনী এলাকা কক্সবাজার-৪ এর অংশ।


title: টেকনাফ পৌরসভা

text:
ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:
টেকনাফ পৌরসভার স্বাক্ষরতার হার ৫৫.৭০%। এ পৌরসভায় ১টি সরকারি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।টেকনাফ পৌরসভায় যোগাযোগের প্রধান সড়ক কক্সবাজার-টেকনাফ সড়ক। সব ধরণের যানবাহনে যোগাযোগ করা যায়।


title: টেকনাফ পৌরসভা

text: টেকনাফ পৌরসভায় ২৮টি মসজিদ ও ১টি মন্দির রয়েছে।


title: টেকনাফ পৌরসভা

text: টেকনাফ পৌরসভার পূর্ব সীমান্ত দিয়ে প্রবাহিত হচ্ছে নাফ নদী।


title: টেকনাফ পৌরসভা

text: টেকনাফ পৌরসভায় মোট ১টি হাট-বাজার রয়েছে।


title: চন্দনাইশ পৌরসভা

text: চন্দনাইশ পৌরসভা বাংলাদেশের চট্টগ্রাম জেলার একটি পৌরসভা।


title: চন্দনাইশ পৌরসভা

text: চন্দনাইশ পৌরসভার আয়তন ১৭.০৮ বর্গ কিলোমিটার।


title: চন্দনাইশ পৌরসভা

text: ২০১১ সালের পরিসংখ্যান অনুযায়ী চন্দনাইশ পৌরসভার লোকসংখ্যা প্রায় ৩৫ হাজার।


title: চন্দনাইশ পৌরসভা

text: চন্দনাইশ উপজেলার মধ্য-পশ্চিমাংশে চন্দনাইশ পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব ৩৫ কিলোমিটার। এর উত্তরে কাঞ্চনাবাদ ইউনিয়ন, জোয়ারা ইউনিয়ন ও বরকল ইউনিয়ন; পশ্চিমে বরকল ইউনিয়ন ও বরমা ইউনিয়ন; দক্ষিণে বরমা ইউনিয়ন ও সাতবাড়িয়া ইউনিয়ন এবং পূর্বে সাতবাড়িয়া ইউনিয়ন ও হাশিমপুর ইউনিয়ন অবস্থিত।


title: চন্দনাইশ পৌরসভা

text: চন্দনাইশ উপজেলার প্রাণকেন্দ্র চট্টগ্রাম-কক্সবাজার আরাকান সড়কের পাদদেশে ১৭.০৮ বর্গ কিলোমিটার এলাকা নিয়ে ২০০২ সালে চন্দনাইশ পৌরসভা গঠিত হয়। গাছবাড়িয়া, চন্দনাইশ, হারলা ও জোয়ারা মৌজাসমূহকে ৯টি ওয়ার্ডে বিভক্ত করা হয়। এটি একটি "ক" শ্রেণীর পৌরসভা। এ পৌরসভার প্রশাসনিক কার্যক্রম চন্দনাইশ থানার আওতাধীন। এটি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ।


title: চন্দনাইশ পৌরসভা

text:
ওয়ার্ডভিত্তিক এ পৌরসভার এলাকাসমূহ হল:
চন্দনাইশ পৌরসভার স্বাক্ষরতার হার ৬৮.৪১%। এখানে ২টি কলেজ, ৩টি মাদ্রাসা, ৪টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।চন্দনাইশ পৌরসভায় ১টি সরকারি হাসপাতাল রয়েছে।


title: চন্দনাইশ পৌরসভা

text: চন্দনাইশ পৌরসভায় যোগাযোগের প্রধান সড়ক আরাকান সড়ক (চট্টগ্রাম-কক্সবাজার মহাসড়ক)। সব ধরণের যানবাহনে যোগাযোগ করা যায়।


title: চন্দনাইশ পৌরসভা

text: চন্দনাই পৌরসভায় ৫১টি মসজিদ, ১৮টি মন্দির, ৩টি বিহার এবং ১টি গীর্জা রয়েছে।


title: চন্দনাইশ পৌরসভা

text: চন্দনাইশ পৌরসভার প্রধান প্রধান হাট/বাজারগুলো হল বাগিচা হাট, গাছবাড়িয়া খানহাট, নয়াহাট, খানহাট দৈনিক বাজার এবং চন্দনাইশ দৈনিক বাজার।


title: ভুটান জাতীয় ফুটবল দল

text: ভূটান জাতীয় ফুটবল দল আন্তর্জাতিক পর্যায়ে ভূটানের প্রতিনিধিত্ব করে এবং ভূটান ফুটবল ফেডারেশন দ্বারা নিয়ন্ত্রিত হয়। এটি এএফসির সদস্য। ১৯৮২ সালে ফিফার সদস্যপদ লাভ করে।


title: ভুটান জাতীয় ফুটবল দল

text: হোম


title: ভুটান জাতীয় ফুটবল দল

text: এওয়ে


title: ভুটান জাতীয় ফুটবল দল

text: নিম্নলিখিত দল ২০১৮ ফিফা বিশ্বকাপ যোগ্যতা (এএফসি) জন্য নির্বাচন করা হয়েছিল শ্রীলঙ্কা বিরুদ্ধে ম্যাচের জন্য,


title: রামপুরহাট মহকুমা

text: রামপুরহাট মহকুমা হল ভারতের পশ্চিমবঙ্গ রাজ্যের বীরভূম জেলার একটি মহকুমা। রামপুরহাট ও নলহাটি মহকুমা এবং ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লক নিয়ে এই মহকুমা গঠিত। উক্ত আটটি ব্লকের অধীনে মোট ৬৫টি গ্রাম পঞ্চায়েত আছে। এই মহকুমার সদর রামপুরহাট।


title: রামপুরহাট মহকুমা

text: রামপুরহাট ও নলহাটি পুরসভা ছাড়া রামপুরহাট মহকুমায় ময়ূরেশ্বর ১, ময়ূরেশ্বর ২, রামপুরহাট ১, রামপুরহাট ২, মুরারই ১, মুরারই ২, নলহাটি ১ ও নলহাটি ২—এই আটটি সমষ্টি উন্নয়ন ব্লকের অধীনে মোট ৬৫টি গ্রাম পঞ্চায়েত রয়েছে।


title: রামপুরহাট মহকুমা

text: ময়ূরেশ্বর ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বড়তুরিগ্রাম, দক্ষিণগ্রাম, মল্লারপুর ১, বাজিতপুর, জিকোড্ডা, মল্লারপুর ২, ডাবুক, কানাচি ও তালোয়ান। ব্লকটি ময়ূরেশ্বর থানার অধীনস্থ। ব্লকের সদর মল্লারপুর


title: রামপুরহাট মহকুমা

text: ময়ূরেশ্বর ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দশপালসা, কালেশ্বর, ময়ূরেশ্বর, উলকুন্ডা, দেকা, কুন্ডোলা ও সাতপালসা। ব্লকটি ময়ূরেশ্বর থানার অধীনস্থ ব্লকের সদর কোটাসুর


title: রামপুরহাট মহকুমা

text: রামপুরহাট ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: দখলবাটী, কুসুম্বা, বোনহাট, কষ্টগোরা, মাশরা, বরশাল, খারুন ও নারায়ণপুর। ব্লকটি রামপুরহাট ও মারগ্রাম থানার অধীনস্থ। ব্লকের সদর রামপুরহাট। rampurhat-i block


title: রামপুরহাট মহকুমা

text: রামপুরহাট ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বিষ্ণুপুর, হাঁসন ১, মারগ্রাম ১, বুধিগ্রাম, হাঁসন ২, মারগ্রাম ২, দুনিগ্রাম, কালুহা ও সাহাপুর। ব্লকটি মারগ্রাম থানার অধীনস্থ। ব্লকের সদর রামপুরহাট।


title: রামপুরহাট মহকুমা

text: মুরারই ১ সমষ্টি উন্নয়ন ব্লকের অধীনে সাতটি গ্রাম পঞ্চায়েত আছে। যথা: ছাতরা, গোরশা, মুরারই, রাজগ্রাম, ডুমুরগ্রাম, মাহুরাপুর ও পালসা। ব্লকটি মুরারই থানার অধীনস্থ। ব্লকের সদর মুরারই।


title: রামপুরহাট মহকুমা

text: মুরারই ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: আমডোল, কুশমোর ১, পাইকর ১, জাজিগ্রাম, মিত্রপুর, পাইকর ২, কুশমোরা ২, নন্দীগ্রাম ও রুদ্রনগর। ব্লকটি মুরারই থানার অধীনস্থ। ব্লকের সদর পাইকর।


title: রামপুরহাট মহকুমা

text: নলহাটি ১ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বানিওর, হরিদাসপুর, কাঠিয়া ১, বারলা, কালিঠা, কুরুমগ্রাম, বাউটিয়া, কাঠিয়া ২ ও পাইকপাড়া। ব্লকটি নলহাটি থানার অধীনস্থ। ব্লকের সদর নলহাটি।


title: রামপুরহাট মহকুমা

text: নলহাটি ২ সমষ্টি উন্নয়ন ব্লকের অধীনে নয়টি গ্রাম পঞ্চায়েত আছে। যথা: বারা ১, ভদ্রপুর ১, নোয়াপাড়া, বারা ২, ভদ্রপুর ২ ও শীতলগ্রাম। ব্লকটি নলহাটি থানার অধীনস্থ। ব্লকের সদর লোহাপুর।


title: রামপুরহাট মহকুমা

text: পশ্চিমবঙ্গে সীমানা পুনর্নির্ধারণ কমিশন কর্তৃক আইনসভা কেন্দ্রগুলির সীমানা পুনর্নির্ধারণের পর রামপুরহাট মহকুমার অন্তর্গত আইনসভার কেন্দ্রগুলির অবস্থান নিম্নরূপ:


title: কেপলার-৬২ই

text: কেপলার-৬২ই হল এক্সোপ্ল্যানেট বা বহিঃসৌর জাগতিক গ্রহ যা কেপলার-৬২ নক্ষত্রের বাসযোগ্য এলাকায় নক্ষত্রটিকে প্রদক্ষিনরত অবস্থায় আবিষ্কার করা হয়, এবং নাসার কেপলার মহাকাশযানের আবিষ্কৃত দূরবর্তী পাচটি গ্রহের মধ্যে এটি দ্বিতীয়। কেপলার-৬২ই পৃথিবী থেকে ১২০০ আলোকবর্ষ দূরে বীণা মণ্ডলে অবস্থিত। এই বহিঃসৌর জাগতিক গ্রহটি ট্রানজিট পদ্ধতির মাধ্যমে খুজে বের করা হয়, যা নক্ষত্রের সামনে দিয়ে অতিক্রম করার সময় ডিমিং প্রভাবের কারনে খুজে বের করা সম্ভব হয়। কেপলার-৬২ই হতে পারে পৃথিবীর মত স্থলজ অথবা বরফ আবৃত সলিড গ্রহ যা এটির হোস্ট তারকার বাসযোগ্য এলাকায় তারকাটিকে প্রদক্ষিণ করে এবং এটির পৃথিবী মিল সূচক ০.৮৩।


title: কেপলার-৬২ই

text: গ্রহটির বয়স (৭ ± ৪ বিলিয়ন বছর), কিরণবিকাশী (১.২ ± ০.২ গুন পৃথিবীর তুলনায়), ব্যাসার্ধ (১.৬১ ± ০.০৫ গুন পৃথিবীর তুলনায়), পাথুরে (সিলিকেট-আয়রন) এবং যথেষ্ট পানি রয়েছে বলে মনে করা হয়। একটি মডেলিং অধ্যয়নে অনুমান করা হয় যে গ্রহটির অধিকাংশ অঞ্চল সাগরের নিচে।


title: কেপলার-৬২ই

text:
কেপলার-৬২ই এটির হোস্ট তারকা কেপলার-৬২ কে ১২২ দিনে একবার প্রদক্ষিণ করে এবং পৃথিবীর চেয়ে প্রায় ৬০ শতাংশ বড়।
কেপলার-৬২ই হল একটি সুপার আর্থ বা বহিঃসৌর গ্রহ যার ব্যাসার্ধ পৃথিবীর ১.৬১ গুন। গ্রহটির হোস্ট তারকা বা নক্ষত্রের নাম কেপলার-৬২ যা সূর্যের চেয়ে সামান্য ছোট ও শীতল এবং নক্ষত্রটিকে পাচটি গ্রহ প্রদক্ষিণ করে যাদের মধ্যে কেপলার-৬২এফ এর প্রদক্ষিণকাল সবচেয়ে বেশি। নক্ষত্রটি সামান্য গাঁড় বেগুনী রঙ্গে খালি চোখে দেখা যায়।


title: সরকারি রাজেন্দ্র কলেজ

text: সরকারি রাজেন্দ্র কলেজ () : দক্ষিণ বাংলার অন্যতম শ্রেষ্ঠ বিদ্যাপীঠ সরকারি রাজেন্দ্র কলেজ ১৯১৮ সালে প্রতিষ্ঠিত হয় । এটি বাংলাদেশের ফরিদপুর জেলার একটি শিক্ষা প্রতিষ্ঠান। এটি ফরিদপুর জেলা শহরে অবস্থিত।


title: সরকারি রাজেন্দ্র কলেজ

text: ফরিদপুর শহর থেকে ২ কিলোমিটার পূর্বে রাজেন্দ্র কলেজের মূল ক্যাম্পাস অবস্থিত। শাখা পদ্মা নদীর পশ্চিম প্রান্তে মোট প্রায় ৫৪.১ একর জায়গা নিয়ে গড়ে উঠেছে সরকারি রাজেন্দ্র কলেজের মূল ক্যাম্পাস। রাজধানী ঢাকা থেকে ১৩০ কিলোমিটার দক্ষিণ-পূর্বে সরকারি রাজেন্দ্র কলেজের অবস্থান।


title: সরকারি রাজেন্দ্র কলেজ

text:
১৫ নভেম্বর
১৯১৫ সালে অম্বিকাচরণ মুজমদার
ফরিদপুরের গণ্যমান্য ব্যক্তিদের নিয়ে
সভা করে ফরিদপুর শহরে একটা ২য়
গ্রেডের কলেজ স্থাপনের রূপরেখা
প্রণয়নের জন্য কমিটি গঠন করেন।
উক্ত কমিটি কলেজ প্রতিষ্ঠা ও
পরিচালনার জন্য ৮০ হাজার টাকার
প্রাথমিক তহবিল গঠনের সুপারিশ
করে। শহরের গণ্যমান্য ব্যক্তিবর্গ ও
ব্যবসায়ীদের নিকট হতে মাত্র ৪০
হাজার টাকা সংগৃহীত হয়। বাকি টাকার
জন্য অম্বিকাচরণ ভাবতে থাকেন।
তিনি ফরিদপুর জেলার বাইশরশির
জমিদার রমেশ নারায়ণ রায় চৌধুরীর
নিকট আর্থিক সহায়তার বিষয়টি
উত্থাপন করেন। রমেশ নারায়ণ রায়
চৌধুরী কলেজের নাম তাঁর স্বর্গীয়
পিতা রাজেন্দ্র নারায়ণ রায় চৌধুরীর
নামে করার শর্তে ৫০ হাজার টাকা
দেয়ার প্রস্তাব করেন। কলেজ কমিটি
উক্ত প্রস্তাবে স্বীকৃত হয়ে কলেজের
নামকরণ করেন ‘‘রাজেন্দ্র কলেজ’’।
অম্বিকাচরণ মজুমদারের প্রাণান্ত
প্রচেষ্টায় ১৯১৮ সালের ১৩ মে
ভারত সরকারের নিকট হতে রাজেন্দ্র কলেজ অধিভুক্তির চূড়ান্ত অনুমোদন লাভ করে।


title: সরকারি রাজেন্দ্র কলেজ

text: সরকারি রাজেন্দ্র কলেজ মূলত ২টি ক্যাম্পাসে বিভক্ত। এই ২টি ক্যাম্পাসের একটি ফরিদপুর শহরের মধ্যেই ফরিদপুর স্টেডিয়াম এর পাশে অবস্থিত। একে ডিগ্রী শাখা বা শহর শাখা বলা হয়ে থাকে। অন্যটি শহর থেকে কিছুটা দূরে বায়তুল-আমান এলাকায় অবস্থিত। এটিকে অনার্স শাখা বা বায়তুল-আমান শাখা বলা হয়ে থাকে।


title: সরকারি রাজেন্দ্র কলেজ

text: ঊনবিংশ শতাব্দীর প্রথম দিকে ফরিদপুরে একটি কলেজ প্রতিষ্ঠার প্রয়োজনীয়তা অনুভূত হয় । কেননা এ সময় ফরিদপুর জেলায় ৩৫টি উচ্চ বিদ্যালয় প্রতিষ্ঠা লাভ করে । ফরিদপুর জেলার বিভিন্ন উচ্চ বিদ্যালয় থেকে ম্যাট্রিক পাশ করা শিক্ষার্থীদের উচ্চ শিক্ষার পথ সুগম করতে ফরিদপুর শহরে একটি কলেজ প্রতিষ্ঠার দাবি উস্থাপিত হয় । কিন্তু স্থানীয় প্রশাসন বিষয়টির গুরুত্ব অনুধাবনে ব্যর্থ হন । অতঃপর ফরিদপুরে কলেজ প্রতিষ্ঠার নেতৃত্ব গ্রহণ করেন জেলার বিখ্যাত আইনজীবি এবং প্রখ্যাত কংগ্রেস নেতা (অবিভক্ত কংগ্রেসের সভাপতি) অম্বিকাচরণ মজুমদার ।


title: ১৯১৫ সিঙ্গাপুর বিদ্রোহ

text: ১৯১৫ সিঙ্গাপুর বিদ্রোহ (১৯১৫ সিপাহী বিদ্রোহ বা ৫ম নেটিভ লাইট ইনফ্রেন্ট্রির বিদ্রোহ বলেও পরিচিত) শীর্ষক বিদ্রোহ প্রথম বিশ্বযুদ্ধ চলাকালীন সময়ে সিঙ্গাপুরে সংঘটিত হয়। এসময় ৮৫০ জন ভারতীয় সৈনিকের প্রায় অর্ধেক ব্রিটিশদের বিরুদ্ধে বিদ্রোহ করে। এই বিদ্রোহের সাথে গদর বিদ্রোহের সম্পর্ক ছিল। ১৯১৫ সালের ১৫ ফেব্রুয়ারি সংঘটিত এই বিদ্রোহ সাতদিন পর্যন্ত স্থায়ী হয় এবং এতে ৪৭ জন ব্রিটিশ সৈনিক ও স্থানীয় বেসামরিক ব্যক্তি মারা যায়। শেষপর্যন্ত ব্রিটিশ বাহিনী ও মিত্র নৌ শক্তি এই বিদ্রোহ দমন করে।


title: ১৯১৫ সিঙ্গাপুর বিদ্রোহ

text: লালা হর দয়াল কর্তৃক গদর পার্টি ১৯১৩ সালে যুক্তরাষ্ট্রে গঠিত হয়। সশস্ত্র বিপ্লবের মাধ্যমে ভারত থেকে ব্রিটিশদের তাড়ানো এর উদ্দেশ্য ছিল। তাদের ধারণা ছিল যে ভারতের বাইরে অবস্থানরত ভারতীয় সেনারা তাদের সাহায্য করবে তাই তারা সৈনিকদের উদ্দেশ্য করে প্রচারণা চালাতে থাকে এবং সৈনিকদের বিদ্রোহ করতে উৎসাহ দেয়া হয়। প্রথম বিশ্বযুদ্ধ শুরু হওয়ার কয়েক মাস পর গদর দলীয়রা ১৩০তম বালুচি রেজিমেন্টের সেনাদের বিদ্রোহ করতে উৎসাহ দেয়। কর্তৃপক্ষ তাদের পরিকল্পনা জেনে যায় এবং পরিস্থিতি সামাল দেয়ার জন্য সৈনিকদের অন্যত্র সরিয়ে দেয়া হয়। এরপর গদর দলীয়রা সিঙ্গাপুরের দিকে মনোনিবেশ করে। এসময় এখানকার নিয়মিত গ্যারিসনে শুধু এক রেজিমেন্ট ভারতীয় সৈনিক ও কিছু ব্রিটিশ গোলন্দাজ ও প্রকৌশলী ছিল।


title: ১৯১৫ সিঙ্গাপুর বিদ্রোহ

text: ৫ম লাইট ইনফেন্ট্রি ১৯১৪ সালের অক্টোবরে মাদ্রাজ থেকে সিঙ্গাপুর পৌছায়। তাদেরকে রাজার নিজস্ব ইয়র্কশায়ার লাইট ইনফেন্ট্রিকে প্রতিস্থাপন করার জন্য পাঠানো হয়। এই রেজিমেন্ট ১৮০৩ সাল থেকে চালু ছিল। ১৯১৪-১৫ সালে এই ইউনিট সম্পূর্ণরূপে মুসলিমদের নিয়ে গঠিত ছিল। ৫ম লাইট ইনফেন্ট্রি মূলত রাঙ্গার (রাজপুত বংশোদ্ভূত মুসলিম) ও পাঠানদের নিয়ে গঠিত ছিল। ব্রিটিশ ও ভারতীয় অফিসাররা এর নেতৃত্বে ছিল। সিপাহী ও অফিসারদের মধ্যে দুর্বল যোগাযোগ, ঢিলেঢালা শৃঙ্খলা ও দুর্বল নেতৃত্ব সেনাদলকে অকার্যকর করে ফেলে এবং গদর পার্টির প্রচারণার ফলে শৃঙ্খলা আরো ভেঙে পড়ে।


title: ১৯১৫ সিঙ্গাপুর বিদ্রোহ

text: এসময় কমান্ডিং অফিসার লেফটেন্যান্ট কর্নেল ই ভি মার্টিনের ব্যক্তিত্বও ভূমিকা রেখেছে। পূর্ববর্তী কর্নেলরা অন্যান্য অফিসারদের কাছে তার অজনপ্রিয়তার কথা বললেও রেজিমেন্টে মেজর থেকে পদোন্নতি দেয়া হয়। অন্যান্যদের কাছে তিনি বেশি সম্মানিত ছিলেন না। তার নিয়োগ ব্রিটিশ অফিসারদের মধ্যে অসন্তোষ সৃষ্টি করে। পরে ভারতীয় অফিসারদের মধ্যেও এক হাবিলদারের পদোন্নতি নিয়ে অসন্তোষ ছড়িয়ে পড়ে। সাধারণ পরিস্থিতি এধরনের ঘটনা কম প্রভাব ফেললেও এসময় তা গদর পার্টির প্রচারণায় প্রভাবিত হয়।


title: ১৯১৫ সিঙ্গাপুর বিদ্রোহ

text: প্রথম বিশ্বযুদ্ধে উসমানীয় সাম্রাজ্য জার্মানির পক্ষাবলম্বন করে। তুরস্কের সুলতান এসময় মুসলিম বিশ্বের খলিফা বিবেচিত হতেন। ব্রিটেন তুরস্কের বিরুদ্ধে যুদ্ধ ঘোষণা করলে সুলতানের জারি করা ফতোয়ায় ব্রিটিশদের বিরোধিতা করার ডাক দেয়া হয়। তুর্কিপন্থি গুজরাটি কফিশপ মালিক কাসেম মনসুর সিপাহীদের সাথে সাক্ষাত করেন এবং নিজ বাসায় তাদের আমন্ত্রণ জানান। ধর্মীয় নেতা নুর আলম শাহের সাথে মনসুর সিপাহীদের মনে ব্রিটিশ বিরোধী অনুভূতি জাগিয়ে তোলেন এবং তাদের বলেন যে ব্রিটিশদের বিরুদ্ধে যাওয়া তাদের ধর্মীয় দায়িত্ব।